ΟΥΕΦΑ Τσάμπιονς Λιγκ 2010-11
Η διοργάνωση του Champions League 2010-11 ήταν η 56η κατά σειρά διοργάνωση του κυπέλλου Πρωταθλητριών και η 19η κατά σειρά από την στιγμή που η διοργάνωση μετονομάστηκε σε UEFA Champions League.
Η διοργάνωση ξεκίνησε με τα πρώτα παιχνίδια του πρώτου προκριματικού γύρου στις 29 Ιουνίου 2010 και ολοκληρώθηκε με την διεξαγωγή του τελικού της διοργάνωσης , το Σάββατο 28 Μαΐου 2011, στο Στάδιο Γουέμπλεϊ στο Λονδίνο.
Τον τίτλο της πρωταθλήτριας Ευρώπης κλήθηκε να υπερασπιστεί η ομάδα της Ίντερ, η οποία όμως αποκλείστηκε στην προημιτελική φάση.
Ο τρόπος διεξαγωγής είναι ο ίδιος με αυτόν της προηγούμενης χρονιάς, ενώ για πρώτη φορά (από τη φάση των πλέι-οφ και μετά) στην διοργάνωση χρησιμοποιήθηκαν 4 βοηθοί διαιτητές, κατά το πρότυπο που εισήγαγε η UEFA στους αγώνες του Europa League της περιόδου 2009-10.
Προκριματικοί Γύροι
Η κλήρωση για τους δύο πρώτους προκριματικούς γύρους έγινε στις 21 Ιουνίου 2010.
Μετά τα αποτελέσματά τους πραγματοποιήθηκε κλήρωση για τον 3ο προκριματικό γύρο, στις 16 Ιουλίου 2010.
Όπως και όλες οι υπόλοιπες κληρώσεις, πραγματοποιήθηκε στη Νιόν της Ελβετίας.
Οι αρχικοί αγώνες του 1ου προκριματικού γύρου διεξήχθησαν στις 29 και 30 Ιουνίου ενώ οι επαναληπτικοί στις 6 και 7 Ιουλίου.
Στον πρώτο αγώνα του ζευγαριού Σάντα Κολόμα - Μπιρκιρκαρά, η ομάδα της Ανδόρρας τιμωρήθηκε από την UEFA με την Μπιρκιρκαρά να παίρνει την νίκη στα χαρτιά με 3-0, καθώς ο αγώνας δεν πραγματοποιήθηκε λόγω κακής κατάστασης του αγωνιστικού χώρου, ύστερα από δυνατή βροχόπτωση.
|} * Τιμωρία της Σάντα Κολόμα, λόγω αναβολής του αγώνα.
Οι αρχικοί αγώνες του 2ου προκριματικού γύρου διεξήχθησαν στις 13 και 14 Ιουλίου ενώ οι επαναληπτικοί στις 20 και 21 Ιουλίου.
|}
Η κλήρωση του 3ου προκριματικού γύρου πραγματοποιήθηκε στις 16 Ιουλίου 2010.
Οι αρχικοί αγώνες του 3ου προκριματικού γύρου διεξήχθησαν στις 27 και 28 Ιουλίου ενώ οι επαναληπτικοί στις 3 και 4 Αυγούστου.
|}
|}
Φάση Play-offs
Η κλήρωση για την φάση των Play-offs (4ος προκριματικός γύρος) έγινε στις 6 Αυγούστου 2010.
Οι αρχικοί αγώνες κανονίστηκε να διεξαχθούν στις 17 και 18 Αυγούστου και οι επαναληπτικοί στις 24 και 25 Αυγούστου.
|}
|}
Φάση Ομίλων
Η κλήρωση για την Φάση των Ομίλων έγινε στις 26 Αυγούστου, στο Μονακό.
Οι αγώνες της φάσης των ομίλων πραγματοποιήθηκαν στις παρακάτω ημερομηνίες:
Στην φάση των ομίλων συμμετείχαν 32 συνολικά ομάδες.
Από αυτές οι 10 προέκυψαν από την φάση των Play-offs, ενώ οι υπόλοιπες 22 πέρασαν αυτόματα στην φάση.
Οι ομάδες που συμμετείχουν στη φάση των ομίλων είναι οι παρακάτω (χωρισμένες με βάση τα γκρουπ δυναμικότητας στα οποία συμμετείχαν στην κλήρωση της 26ης Αυγούστου):
Για τις Μπούρσασπορ, Χάποελ Τελ Αβίβ, Μπράγκα, Τότεναμ Χότσπερ, ΦΚ Τβέντε και Ζίλινα, αυτή ήταν η πρώτη φορά που συμμετείχαν σε φάση ομίλων του Τσάμπιονς Λιγκ.
Μετά την ολοκλήρωση των αγώνων της φάσης, η Παρτιζάν και η Ζίλινα έγιναν η 10η και η 11η ομάδα στην ιστορία του Τσαμπιονς Λιγκ που έχουν χάσει και στα 6 παιχνίδια της διοργάνωσης.
Οι Νοκ-άουτ φάσεις
Μετά την φάση τον ομίλων πραγματοποιήθηκε κλήρωση για την Φάση των 16 στις 17 Δεκεμβρίου 2010, στην Νυόν της Ελβετίας.
Οι πρώτοι αγώνες της φάσης πραγματοποιήθηκαν τον Φεβρουάριο και οι επαναληπτικοί τον Μάρτιο του 2011.
Στην συνέχεια διεξήχθη νέα κλήρωση για τους εναπομείναντες γύρους (Προημιτελικοί, Ημιτελικοί και Τελικός) στις 18 Μαρτίου 2011, με τους αγώνες των δύο πρώτων από αυτές να προγραμματίζονται για τον Απρίλιο και τις αρχές Μαΐου του 2011.
Ο τελικός θα πραγματοποιηθεί στις 28 Μαΐου 2011 στο Στάδιο Γουέμπλεϊ στο Λονδίνο.
Στην κλήρωση για τη Φάση των 16 προέκυψαν τα παρακάτω ζευγάρια.
Ανάμεσά σε αυτά, υπήρχε και το ζευγάρι Ίντερ - Μπάγερν Μονάχου, το οποίο αποτέλεσε το ζευγάρι του τελικού της προηγούμενης χρονιάς, με την Ιταλική ομάδα να προκρίνεται στην επόμενη φάση.
Τα αποτελέσματα των προημιτελικών:
Τα δύο ζευγάρια που προέκυψαν από την προηγούμενη φάση ήταν αυτά της Μάντσεστερ Γιουνάιτεντ με την Σάλκε 04 και αυτό της Μπαρτσελόνα με την Ρεάλ Μαδρίτη.
Αυτή ήταν η πρώτη φορά που η Σάλκε κατάφερε να φτάσει μέχρι την ημιτελική φάση.
Τα δύο ντέρμπι μεταξύ Ρεάλ Μαδρίτης και Μπαρτσελόνα ήταν ο 211ος και ο 212ος επίσημος αγώνας μεταξύ των δύο ομάδων.
Λίγες μέρες πριν τον πρώτο αγώνα οι δύο ομάδες είχαν συναντηθεί ξανά τόσο για τον αγώνα του δεύτρου γύρου στο πρωτάθλημα Ισπανίας, όσο και για τον τελικό του κυπέλλου Ισπανίας, στον οποίο η ομάδα της Μαδρίτης επικράτησε με 1-0.
Οι αγώνες μεταξύ τους πραγματοποιήθηκαν σε έντονο κλίμα μετά από δηλώσεις των δύο προπονητών των ομάδων.
Στον πρώτο αγώνα, μάλιστα, ο προπονητής της Ρεάλ Μαδρίτης, Ζοζέ Μουρίνιο, αποκλείστηκε από τον πάγκο για διαματυρία και στον επαναληπτικό στον πάγκο της ομάδας βρέθηκε ο βοηθός του Aitor Karanka.
O τελικός του Champions League της περιόδου 2010-11 πραγματοποιήθηκε στις 28 Μαΐου του 2011 στο Στάδιο Γουέμπλεϊ, στο Λονδίνο (Αγγλία).
Αυτός ήταν ο 6ος τελικός που διοργανώθηκε στο Γουέμπλεϊ, αλλά ο πρώτος μετά την ριζική ανακατασκευή και επαναλειτουργία του το 2007.
Οι προηγούμενοι τελικοί στο στάδιο είχαν πραγματοποιηθεί το 1963, 1968, 1971, 1978 και 1992.
Ο τελικός ήταν μια επανάληψη αυτού του 2009, όταν ξανά οι ομάδες της Μπαρτσελόνα και της Μάντσεστερ Γιουνάιτεντ αντιμετώπισαν η μία την άλλη στην Ρώμη, με την ομάδα της Βαρκελώνης να κερδίζει με 2-0 την ομάδα του Μάντσεστερ.
Πριν τον αγώνα, οι δύο ομάδες έχουν κατακτήσει από 3 φορές τον τίτλο της κορυφαίας ομάδας της Ευρώπης (είτε ως Κύπελλο Πρωταθλητριών, είτε ως Τσάμπιονς Λιγκ).
Η Μάντσεστερ Γουνάιτεντ το 1968, το 1999 και το 2008 και η Μπαρτσελόνα το 1992, το 2006 και το 2009.
Ο πρώτος, μάλιστα, από αυτούς τους τίτλους της Μάντσεστερ Γιουνάιτεντ κατακτήθηκε στο συγκεκριμένο στάδιο, όταν στον τελικό του 1968 νίκησε την Πορτογαλική Μπενφίκα με 4-1.
Και οι δύο ομάδες, παράλληλα, κατάφεραν να κατακτήσουν το πρωτάθλημα στην χώρα τους για την περίοδο 2010-11.
Αντίθετα καμία από τις δύο δεν κατάφερε να κατακτήσει το Κύπελλο στην χώρα της την ίδια περίοδο.
Νικήτρια ομάδα ανεδείχθη η ομάδα της Μπαρτσελόνα, η οποία επικράτησε με σκορ 3-1 της Γιουνάιτεντ.
Η Μπαρτσελόνα, η οποία είχε τον έλεγχο του παιχνιδιού σε όλη τη διάρκεια του αγώνα (πάνω από 60% κατοχή μπάλας και 12 προσπάθειες προς την εστία έναντι 1 της Γιουνάιτεντ ), προηγήθηκε με γκολ του επιθετικού της Πέδρο στο 27ο λεπτό, με σουτ μέσα από την μεγάλη περιοχή.
Η Γιουνάιτεντ κατάφερε προς στιγμή να ισοφαρίσει, 7 λεπτά αργότερα (34΄) με γκολ του Ρούνεϊ.
Στο δεύτερο ημίχρονο, όμως, ο Μέσι στο 54ο λεπτό και ο Νταβίδ Βίγια στο 69ο σημείωσαν δύο τέρματα σε προσπάθειες από μεγάλη απόσταση, διαμορφώνοντας το τελικό αποτέλεσμα.
Με το τρόπαιο αυτό η Μπαρτσελόνα έφτασε τα 4 τρόπαια στη διοργάνωση.
Το παιχνίδι αυτό υπήρξε το τελευταίο στη καριέρα των Εντβιν φαν ντερ Σαρ και Πολ Σκόουλς, καθώς αποσύρθηκαν και οι δύο μετά το τέλος της αγωνιστικής περιόδου.
Διαιτητής του αγώνα ήταν ο Ούγγρος Βίκτορ Κάσαι.
