Τιμ Λότους
H Τιμ Λότους (Team Lotus) - ή απλά Λότους - είναι παλαιά ομάδα της Φόρμουλα 1 με επτά παγκόσμια πρωταθλήματα κατασκευαστών στο παλμαρέ της.
Ήταν θυγατρική της βρετανικής βιομηχανίας αυτοκινήτων Lotus Cars, η οποία ειδικευόταν σε σπορ και αγωνιστικά οχήματα.
Κατασκεύαζοντας η ίδια τα αμαξώματα των μονοθεσίων της υπό την καθοδήγηση του ιδρυτή και αρχισχεδιαστή της Κόλιν Τσάπμαν, η Λότους ήταν υπεύθυνη για σειρά τεχνολογικών καινοτομιών.
Κινητήρες προμηθευόταν από άλλους κατασκευαστές, με πιο επιτυχημένες τις συνεργασίες με την Κόβεντρι Κλίμαξ και την Κόσγουωρθ/Φορντ.
Η Τιμ Λότους δεν πρέπει να συγχέεται με τη σύγχρονη Λότους Φ1, κάτοχο των πνευματικών δικαιωμάτων του ονόματος "Λότους" για τη Φόρμουλα 1, η οποία θα συμμετάσχει στο πρωτάθλημα του 2010.
Σύντομο ιστορικό
Από το 1952 που ιδρύθηκε, η μητρική εταιρεία συμμετείχε ενεργά σε λιγότερο ανταγωνιστικές διοργανώσεις, όπως για παράδειγμα το πρωτάθλημα Φόρμουλα 2.
Το 1958 αποφάσισε να εισέλθει στη Φόρμουλα 1 και έκανε την παρθενική της εμφάνιση στο γκραν-πρι του Μονακό.
Στην τέταρτη σαιζόν της πανηγύρισε την πρώτη νίκη σε βαθμολογούμενο αγώνα (εκείνη την εποχή σχεδόν τα μισά γκραν-πρι ήταν αγώνες επίδειξης), όταν ο Ίνες Άιρλαντ τερμάτισε πρώτος στη Νέα Υόρκη (1961).
Το 1963 ξεκίνησε μια χρυσή δεκαπενταετία, κατά την οποία η Λότους κέρδισε έξι διπλά πρωταθλήματα (κατασκευαστών+οδηγών) συν ένα ακόμα κατασκευαστών.
Μεγάλα ονόματα αυτής της περιόδου ήταν οι Τζιμ Κλαρκ, Γκρέιαμ Χιλ, Γιόχεν Ριντ, Έμερσον Φιτιπάλντι και Μάριο Αντρέτι.
Μάλιστα ο Ριντ κατέχει το μακάβριο ρεκόρ του μοναδικού οδηγού που έχει στεφθεί παγκόσμιος πρωταθλητής μετά θάνατον, αφού είχε σκοτωθεί σε δοκιμαστική κούρσα τέσσερα γκραν-πρι πριν λήξει η σαιζόν.
Μέσα σε αυτή την περίοδο η Λότους παρουσίασε σειρά τεχνολογικών καινοτομιών στα μονοθέσιά της, όπως:
Μετά την τελευταία κατάκτηση του πρωταθλήματος (1978) η Λότους περιέπεσε στη μετριότητα και για έξι σαιζόν δεν είχε ούτε μια νίκη.
Ο ερχομός του νεαρού Άιρτον Σένα (1985) από την Τόλμαν τόνωσε την παρουσία της ομάδας για μια τριετία, χαρίζοντάς της κάποιες πρωτιές σε γκραν-πρι και δύο τρίτες θέσεις στο πρωτάθλημα κατασκευαστών, αλλά αυτή ήταν απλά η τελευταία αναλαμπή.
Τα μονοθέσιά της ήταν πια ξεπερασμένα για τις ανάγκες της Φόρμουλα 1 και την πτωτική τάση δεν κατάφεραν να την αναστρέψουν ούτε κορυφαίοι οδηγοί, όπως ο τρις πρωταθλητής Νέλσον Πικέ ή ο τότε ανερχόμενος Μίκα Χάκινεν.
Η ομάδα διαλύθηκε μετά τη σαιζόν 1994, όταν η μητρική εταιρεία πούλησε τα δικαιώματά της στη νεοεμφανιζόμενη Πασίφικ Ρέισινγκ.
Image:Jim Clark.jpg|Τζιμ
Κλαρκ1963, 1965 Image:HillGraham1966Aug.jpg|Γκρέιαμ
Χιλ1968 Image:Rindt, Jochen 1968.jpg|Γιόχεν
Ριντ1970 Image:Fittipaldirindo.jpg|Έμερσον
Φιτιπάλντι1972 Image:MarioAndretti.jpg|Μάριο
Αντρέτι1978
