Μπέρνλεϊ Φ.Κ.
Η Μπέρνλεϊ (αγγ.
Burnley F.C) είναι μια από τις παλαιότερες Αγγλικές ποδοσφαιρικές ομάδες με έδρα την πόλη του Μπέρνλεϊ.
Ιδρύθηκε το 1882 και συγκαταλέγεται ανάμεσα στις 12 ομάδες που δημιούργησαν το Αγγλικό Πρωτάθλημα το 1888.
Τα χρώματα της ομάδας είναι βυσσινί και μπλέ και χρησιμοποιεί το γήπεδο "Τερφ Μουρ" ως έδρα της από το 1882 μέχρι και σήμερα.Το
προσωνύμιο της ομάδας είναι "The Clarets" λόγω των αντίστοιχων χρωμάτων που έχει στις εμφανίσεις της.
Η Μπέρνλεϊ έχει κατακτήσει δύο φορές το πρωτάθλημα Αγγλίας τις χρονιές 1920-1921 και 1959-1960 καθώς επίσης έχει φτάσει και στην κατάκτηση του Κυπέλλου Αγγλίας(FA Cup) στο πολύ μακρινό 1914.Οι
"Clarets" έχουν σημειώσει άλλη μια διάκριση επίσης φτάνοντας στον προημιτελικό γύρο του Κυπέλλου πρωταθλητριών το 1961.Η
ομάδα συγκαταλέγεται στις τρεις συνολικά ομάδες που έχουν καταφέρει να κατακτήσουν τους τίτλους και των τεσσάρων επαγγελματικών κατηγοριών της Αγγλίας.Οι
άλλες δύο ομάδες που το έχουν καταφέρει αυτό είναι η Πρέστον Νόρθ Έντ και η Γούλβς.
Ο σύλλογος πέρασε τη μεγαλύτερη διάρκεια της ιστορίας του αγωνιζόμενος στις μεγάλες κατηγορίες της Αγγλίας,αλλά παρέμεινε εκτός της μεγαλύτερης κατηγορίας από το 1975 ως και το 2009.Από
το 1985 μέχρι και το 1992 η Μπέρνλεϊ αγωνιζόταν στη χαμηλότερη τη τάξει του Αγγλικού επαγγελματικού ποδοσφαίρου.Το
1987 ο σύλλογος απέφυγε την τελευταία στιγμή τον υποβιβασμό στην Κόνφερανς.Από
το 2000 ως το 2009 η ομάδα αγωνιζόταν στην δεύτερη τη τάξει κατηγορία του Αγγλικού ποδοσφαίρου(Τσάμπιονσιπ) από την οποία και προβιβάστηκε στην πρώτη και υψηλότερη κατηγορία (Πρέμιερ Λίγκ) έπειτα από 33 χρόνια κατακτώντας τον τελικό των play off το 2009.Κερδίζοντας
τα τέσσερα πρώτα παιχνίδια στην έδρα της η Μπέρνλεϊ κατέχει πλέον το ρεκόρ της πιο επιτυχημένης νεοφώτιστης ομάδας το οποίο και κατείχε η μισητή αντίπαλος της,Μπλάκμπερν,με τρεις σερί νίκες.
Οι τίτλοι
