Αντίγονος ο Καρύστιος
Ο Αντίγονος ο Καρύστιος (στη λατινική Antigonus Carystius, 250 π.Χ.
— 197 π.Χ.)
ήταν αρχαίος Έλληνας γλύπτης, και συγκεκριμένα χαλκοπλάστης, από την Κάρυστο, ο οποίος έζησε στην Αθήνα και μετά στην Πέργαμο.
Ο Αντίγονος φιλοτέχνησε αρκετούς χάλκινους ανδριάντες, διακρίθηκε όμως και ως συγγραφέας.
Συνέγραψε μία "Ιστορία της ζωγραφικής και της ανδριαντοποιίας" από την οποία άντλησε υλικό ο Πλίνιος (Nat.
Hist.
xxxiv 19), ενώ από το έργο του Βίοι φιλοσόφων περιέσωσε πολλά αποσπάσματα ο Διογένης Λαέρτιος.
Διασώθηκε ακέραιο το έργο του Αντιγόνου Ιστοριών παραδόξων συναγωγή.
Είναι πάντως αμφισβητήσιμο το αν ο γλύπτης και ο συγγραφέας των πλην της "Ιστορίας της ζωγραφικής...." έργων είναι το ίδιο πρόσωπο.
Εξαιρετική μονογραφία για τον Αντίγονο τον Καρύστιο έγραψε ο μεγάλος Γερμανός φιλόλογος Βιλαμόβιτς (βλ.παρακάτω).
Πηγή
