Ανρί Ρουσσώ
Ο Ανρί Ρουσσώ (Henri Rousseau, 21 Μαΐου 1844 - 2 Σεπτεμβρίου 1910) ήταν Γάλλος ζωγράφος του Μεταϊμπρεσιονισμού.
Ήταν γνωστός ως "Le Douanier" (Ο τελωνειακός) λόγω του επαγγέλματός του.
Ήταν αυτοδίδακτος και έγινε γνωστός από τα υψηλής ποιότητας έργα του.
Βιογραφία
Ο Ανρί Ρουσσώ γεννήθηκε στις 21 Μαΐου 1844 στην πόλη Λαβάλ της Γαλλίας.
Ήταν μέτριος σε πολλά μαθήματα του σχολείου, ωστόσο έδειξε κλίση στη ζωγραφική και στη μουσική.
Είχε, επίσης, δουλέψει σαν δικηγόρος.
Το 1868, μετά τον θάνατο του πατέρα του, μετακόμισε στο Παρίσι για να υποστηρίξει τη χήρα μητέρα του και δούλεψε ως κυβερνητικός υπάλληλος.
Την ίδια χρονιά, ο Ρουσσώ παντρεύτηκε την Κλεμάνς Μπουατάρντ, με την οποία απέκτησαν 9 παιδιά.
Ωστόσο, εκείνη πέθανε το 1888.
Το 1898 ξαναπαντρεύτηκε τη Ζοζεφίν Νουρί.
Άρχισε να ζωγραφίζει επισήμως στα 40 του, ενώ στα 49 του χρόνια αποσύρθηκε από τη δουλειά του για να ασχοληθεί με τη ζωγραφική.
Το έργο του
Τα έργα του, συνήθως, απεικονίζουν ζούγκλες, παρόλο που εκείνος δεν είχε πάει ποτέ σε ζούγκλα.
Λέγεται πως πήρε την έμπνευσή του από εικονογραφημένα βιβλία και βοτανικούς κήπους στο Παρίσι.

