Ουμάρου Γιαρ Αντούα
Ο Ουμάρου Γιαρ Αντούα (Umaru Musa Yar'Adua, γνωστός και ως Alhaji Umaru Musa Yar'adua) ήταν Νιγηριανός πολιτικός, ο οποίος ανέλαβε Πρόεδρος της Νιγηρίας το 2007 και ασθένησε σοβαρά λίγα χρόνια αργότερα . Υπήρξε μέλος του Δημοκρατικού Κόμματος του Λαού.
Βιογραφία
Γεννήθηκε στο κρατίδιο Κατσίνα στις 16 Αυγούστου του 1951 . Ήταν μουσουλμάνος στο θρήσκευμα και παντρεμένος με την Turai Umaru Yar'adua.
Έγινε Κυβερνήτης της Κατσίνα το 1999.
Γόνος αριστοκρατικής οικογένειας, εξελέγη Πρόεδρος στις 21 Απριλίου του 2007 με 24,6 εκατομμύρια ψήφους (70%, από τον πρώτο γύρο).
Η Αντιπολίτευση αμφισβήτησε τη νίκη του.
Ανέλαβε Πρόεδρος στις 29 Μαΐου του 2007.
Στη διάρκεια της προεδρίας του αντιμετώπισε προβλήματα υγείας (καρδιολογικά) και για το λόγο αυτό μετέβη στη Σαουδική Αραβία για νοσηλεία το 2009.
Κατά το διάστημα της απουσίας του χρέη προέδρου εκτελούσε ο αντιπρόεδρος, Γκούντλακ Τζόναθαν, ο οποίος το Φεβρουάριο του 2010 έλαβε και την έγκριση της Γερουσίας να ασκεί προεδρικά καθήκοντα.
Ο Γιαρ Αντούα πέθανε στην Αμπούζα στις 5 Μαΐου 2010.
.
