Λατρεμένοι μου γείτονες
Λατρεμένοι μου Γείτονες είναι ο τίτλος τηλεοπτικής σειράς του Mega.
Ξεκίνησε να προβάλεται στις 11 Οκτωβρίου του 2007 και ολοκληρώθηκε στις 18 Ιουνίου του 2009.
Σενάριο
Η οικογένεια του διάσημου πλαστικού χειρουργού Βύρωνα Παπαπαύλου και της μεγαλοαστής κοσμικογράφου Μιράντας φαίνεται να τα έχει όλα: Ένα πολυτελές σπίτι σε ακριβό προάστιο, ένα μαγευτικό κήπο ιδανικό για την καλλιέργεια μπονζάι, μια πισίνα με γαλάζια νερά κι ένα γήπεδο του μπάντμιντον για να παίζουν τα τρία τους παιδιά.
Όλα αυτά, βέβαια, μέχρι τη στιγμή που στη διπλανή μεζονέτα μετακομίζει η λαϊκή (πιο λαϊκή δεν γίνεται) οικογένεια Μουστοξύδη.
Η οικογένεια ενός μανάβη, του Μπάμπη και μιας κομμώτριας, της Πελαγίας, που πλούτισε από τη μια στιγμή στην άλλη, όταν η δεκάχρονη κόρη τους, Μπέτυ, κέρδισε το 1ο Βραβείο στο Διαγωνισμό Τραγουδιού Super Dream Idol 2007, καθώς και μια επιταγή 400.000,00
€υρώ.
Η οικογένεια Μουστοξύδη, που συμπληρώνεται από το δεκαοχτάχρονο Άρη, τον δωδεκάχρονο Μιχαλάκη και την "κακιά πεθερά" Ζαμπέτα, θα κάνει την οικογένεια Παπαπαύλου να αναθεωρήσει όλα αυτά που νόμιζε για την καλή ζωή αλλά και τη ζωή γενικότερα....
Δύο οικογένειες από δύο διαφορετικούς κόσμους που αναγκαστικά συνυπάρχουν, συγκρούονται, συνεργάζονται, συμφιλιώνονται και κατά βάθος ερωτεύονται......
Σε κάθε επεισόδιο οι εντάσεις είναι όλο και περισσότερες.
Προς το τέλος της σεζόν, ξεκινάει και ο έρωτας των δύο μεγαλύτερων παιδιών, του Άρη και της Λίζας και διακόπτεται ξαφνικά στην αρχή της επόμενης σεζόν.
Στο τέλος της σεζόν, η οικογένεια Μουστοξύδη χάνει τα χρήματα της, αφού πρώτα πέφτει θύμα απάτης του "Χρηματιστή" Μιχαήλ Λαγού και έτσι επιστρέφει πίσω στη Νίκαια.
Τη στιγμή που ο Μπάμπης με τον Άγγελο (ο οδηγός της Μεταφορικής που τους βοήθησε στη μετακόμιση από το Διόνυσο στη Νίκαια) επιστρέφουν στη Νίκαια, πέφτουν επάνω σε ένα αυτοκίνητο.
Το Τροχαίο αυτό Ατύχημα γίνεται Ευτύχημα μόλις ο Μπάμπης καταλάβει ότι ο οδηγός του αυτοκινήτου είναι ο Μιχαήλ Λαγός (ο επενδυτής που τους είχε κλέψει τα χρήματα με το τέλος του 1ου κύκλου) και ότι μέσα στο αυτοκίνητο βρίσκονται όλα τα λεφτά που έχασε η οικογένεια Μουστοξύδη.
Έτσι, η οικογένεια βρἰσκει πάλι όλα τα λεφτά της και επιστρέφει πάλι πίσω στο Διόνυσο.
Ο Βύρωνας, η Μιράντα και τα δύο μικρότερα παιδιά (ο Κωνσταντίνος και η Νεφέλη) όμως, έχουν μετακομίσει οριστικά στη Βουλιαγμένη, ενώ η Λίζα βρίσκεται στην Αμερική, καθώς κέρδισε μια υποτροφία για την Ακαδημία Χορού στη Βοστόνη.
Έτσι, δίπλα τους τώρα έρχονται να μείνουν νέοι γείτονες.
Από μια μακρινή χώρα, τη Σουηδία.
Ο Διεθνούς Φήμης Dr.
Σεξολογίας Ηλίας Γαληνός (Χρήστος Σιμαρδάνης) με τη γυναίκα του Ολίβια (Ράνια Σχίζα), η οποία είναι φωτογράφος διασημοτήτων και τις δύο κόρες τους Ιφιγένεια (Αλεξάνδρα Ούστα) και Λυδία (Μαρίτα Γαγάνη).
Οι δύο οικογένειες γνωρίζονται και γίνονται φίλοι μεταξύ τους.
Βέβαια οι εντάσεις συνεχίζονται όπως και στον πρώτο κύκλο, αλλά τα πράγματα είναι κάπως καλύτερα.
Η σχέση όμως του Άρη και της Λίζας θα δεχθεί ένα μεγάλο πλήγμα, όταν η Λίζα επειστρέφει ξαφνικά από την Αμερική (οι μόνοι που το ήξεραν, ήταν η κολλητή της Νάντια και το αγόρι της Νάντιας και φίλος του Άρη από τη Νίκαια, ο Γιάννης), αλλά αντί να κάνει εκείνη έκπληξη στον Άρη, της κάνει εκείνος, καθώς τον βρίσκει σχεδόν γυμνό (φορούσε μόνο το εσώρουχο) μπροστά στην Ιφιγένεια.
Σημαντικό ρόλο θα παίξει η πολύτιμη βοήθεια του Άρη στην Ιφιγένεια, όταν εκείνη ανακαλύψει ότι το αγόρι της (ο Σβέν) θέλει να πειραματιστεί με άλλους άντρες (δηλαδή, είναι Gay).
Η βοήθεια αυτή θα είναι και το ξεκίνημα ενός μεγάλου έρωτα ανάμεσα στον Άρη και την Ιφιγένεια.
Βέβαια, η σχέση τους προς το τέλος της σειράς θα δεχτεί ένα πάρα πολύ ισχυρό πλήγμα, όταν ανακαλύπτουν ότι η Ιφιγένεια είναι έγκυος.
Εκείνη θέλει να κρατήσει το παιδί, αλλά ο Άρης στην αρχή δεν θέλει.
Μετά όμως από τη βοήθεια ενός Γκουρού (Μπακτιβεντάτα Σουάμι Ααρούς Φαντίλ) που είναι καλεσμένος του Ηλία, ο Άρης θα αναθεωρήσει τις απόψεις του για το παιδί και θα το αγαπήσει.
Τέλος, το ζευγάρι θα κάνει και το Γύρο του Κόσμου (ταξίδι το οποίο είχανε κανονίσει πριν μαθευτεί η εγκυμοσύνη της Ιφιγένειας) και στο τέλος και οι δύο οικογένειες μετακομίζουν οριστικά στη Νίκαια, σε ένα Κάστρο όπως στα παραμύθια όπως λέει η Πελαγία όταν όλοι χαιρετάνε τον Άρη και την εγκυμονούσα Ιφιγένεια που φεύγουν για το Γύρο του Κόσμου.
Διανομή
Συντελεστές
Διασκευή σεναρίου: Πάνος Αμαραντίδης (1ος κύκλος), Έλενα Σολομού - Κώστας Βαζάκας (2ος κύκλος)
Σκηνοθεσία: Πιέρος Ανδρακάκος
Διευθυντής φωτογραφίας: Κυριάκος Βλοντάκης
Ηχολήπτης: Άρης Καραμπέρης
Σκηνογράφος: Γιάννης Τζανετής
Ενδυματολόγος: Κατερίνα Παπανικολάου
Οργάνωση παραγωγής: Λουκάς Γιαννάτος
Διεύθυνση παραγωγής: Κική Γρηγορίου
Καλλιτεχνική επιμέλεια: Ευγενία Χριστοπούλου
Αποτελέσματα the twenty
Το 2010 ο Γιώργος Καπουτζίδης για τα 20 χρόνια του mega παρουσίασε το the twenty, όπου οι Λατρεμένοι μου Γείτονες είχαν διαπρέψει στις εξής κατηγορίες:
