Σάσων
Η Σάσων, ή Σάσωνα, ή Σάζενο (αλβανικά: Sazan ή Sazanit, ιταλικά: Saseno) είναι νησί της Αλβανίας, έκτασης περίπου 5.7 τ.χλμ.,
που βρίσκεται στην είσοδο του κόλπου της Αυλώνας.
Η Σάσωνα ανήκε στην Βενετία από τον Μεσαίωνα και προσαρτήθηκε στο Ηνωμένον Κράτος των Ιονίων Νήσων μετά τους Ναπολεοντείους Πολέμους.
Το 1864 προσαρτήθηκε στην Ελλάδα, μαζί με τις υπόλοιπες Ιόνιες Νήσους.
Εκκενώθηκε από την Ελλάδα το 1914, κατόπιν πιέσεων της Ιταλίας και της Αυστροουγγαρίας, παραχωρήθηκε στην Αλβανία με τον Νόμο 272/1914 (ΦΕΚ 151/Α΄/7-6-1914) και κατελήφθη από την Ιταλία στις 30 Οκτωβρίου του ιδίου έτους.
Η Αλβανία παρεχώρησε τη Σάσωνα στην Ιταλία στις 2 Σεπτεμβρίου 1920, ενώ η αλβανική κυριαρχία επί της Σάσωνας αποκαταστάθηκε στις 10 Φεβρουαρίου 1947, στα πλαίσια των συνοριακών αλλαγών μετά τη λήξη του Β΄ Παγκοσμίου Πολέμου.
