Παναγία η Χρυσαλινιώτισσα
Η Χρυσαλινιώτισσα είναι ορθόδοξος ναός του 15ου αιώνα που βρίσκεται στη Λευκωσία της Κύπρου.
Η μικρή εκκλησία της Παναγίας της Χρυσαλινιώτισσας είναι ο παλαιότερος ορθόδοξος ναός, που βρίσκεται εντός των - αρχικά φραγκικών και μετέπειτα ενετικών - τειχών της Λευκωσίας.
Κτίστηκε στα μέσα του 15ου αιώνα μ.Χ.
από τη σύζυγο του φράγκου βασιλιά Ιωάννη Β' Ελένη Παλαιολογίνα, για να εξυπηρετεί τις πνευματικές ανάγκες των ορθόδοξων κατοίκων της πρωτεύουσας, στην οποία μέχρι τότε υπήρχαν αποκλειστικά καθολικοί ναοί και μονές.
Ο ναός κατά το πέρασμα του χρόνου δέχτηκε πολλές επεμβάσεις μέχρι να πάρει τη σημερινή του μορφή.
Μια τέτοια ριζική αλλαγή ήταν κατά τη διάρκεια της Τουρκοκρατίας, όταν ουσιαστικά ανακατασκευάστηκε πάνω σε βυζαντινά αρχιτεκτονικά πρότυπα γύρω στα 1735.
Στο ναό βρισκόταν η δυτικότροπη εικόνα της Madre della Consolazione, η οποία σήμερα βρίσκεται στο Βυζαντινό μουσείο Λευκωσίας του Ιδρύματος Αρχιεπισκόπου Μακαρίου Γ' .
Επίσης Χρυσαλινιώτισσα ονομάζεται ιστορική γειτονιά της εντός των τειχών Λευκωσίας, στην οποία γίνονται ιδιαίτερες προσπάθειες για την αναζωογόνησή της με βάση το Ενιαίο Ρυθμιστικό Σχέδιο Λευκωσίας που έχει εκπονήσει ο Δήμος.
Πηγές
Αναφορές
