Μάκης Χάβος
Ο Μάκης (Ιωακείμ) Χάβος (Νέα Μάδυτος Θεσσαλονίκης 5 Σεπτεμβρίου 1969), είναι Έλληνας παλιός ποδοσφαιριστής (αγωνιζόταν στη θέση του αμυντικού μέσου) και νυν προπονητής ποδοσφαίρου.
Ποδοσφαιρική καριέρα
Ο Μάκης Χάβος ξεκίνησε την καριέρα του αγωνιζόμενος στην τότε ερασιτεχνική ομάδα του Αχιλλέα Τριανδρίας και σε πολύ σύντομο χρονικό διάστημα σε αρκετά μικρή ηλικία (18 ετών) αποκτήθηκε από τον Ολυμπιακό, όπου με προπονητή τον Αλκέτα Παναγούλια αγωνίστηκε στο πρώτο μισό της περιόδου 1987–88.
Για το υπόλοιπο μισό της ίδιας περιόδου δόθηκε δανεικός στον Απόλλωνα Καλαμαριάς, για να συνεχίσει την επόμενη χρονιά στα Τρίκαλα (Γ΄ Εθνική), όπου πλέον πήρε πολλές συμμετοχές.
Επανήλθε στην Α΄ Εθνική μετά από ένα χρόνο, αγωνιζόμενος ως βασικό στέλεχος πλέον για συνολικά 3 χρόνια με τη φανέλα του Πανσερραϊκού.
Το καλοκαίρι του 1992 αποκτήθηκε από τον ΠΑΟΚ, στον οποίο αγωνίστηκε για τα επόμενα 4,5 χρόνια, μέχρι το πρώτο μισό της περιόδου 1996–97.
Συνέχισε στην ομάδα της Ξάνθης για τα επόμενα 3,5 χρόνια, ως το τέλος της περιόδου 1999–2000.
Συνέχισε στη Β΄ Εθνική με τη φανέλα του Ακράτητου, με την οποία κέρδισε την άνοδο στην Α΄ Εθνική και παρέμεινε στην ομάδα ως το πρώτο μισό της περιόδου 2002–03.
Το φινάλε της ίδιας χρονιάς τον βρήκε για δεύτερη φορά στον Πανσερραϊκό (Β΄ Εθνική).
Μετά από ένα σύντομο πέρασμα από τον Εθνικό Αστέρα την περίοδο 2003–04, έκλεισε την καριέρα του στον Θρασύβουλο (αρχικά στη Γ΄ και στη συνέχεια στη Β΄ Εθνική), αγωνιζόμενος για τα επόμενα δύο χρόνια (μέχρι το πρώτο μισό της περιόδου 2005–06), οπότε και τερμάτισε την καριέρα του.
Συνοπτικά σε 18 χρόνια (19 αγωνιστικές σεζόν) παρουσίας στις τρεις εθνικές κατηγορίες, αγωνίστηκε:
Από τα 22 τέρματα που πέτυχε σε αγώνες πρωταθλήματος των τριών κατηγοριών, τα 20 ήταν με σουτ και τα 2 με εκτελέσεις πέναλτι.
Αγωνίστηκε σε 2 ευρωπαϊκούς αγώνες με τον ΠΑΟΚ (με αντίπαλο την Παρί Σεν Ζερμέν για το κύπελλο ΟΥΕΦΑ της περιόδου 1992–93), ενώ αντίκρυσε την κόκκινη κάρτα συνολικά 5 φορές στην καριέρα του.
Ο Μάκης Χάβος αγωνίστηκε μόνο μία φορά στην Εθνική Ελλάδας, σε έναν φιλικό αγώνα με αντίπαλο την Εθνική Κύπρου στο Καυτανζόγλειο Στάδιο (2 Σεπτεμβρίου 1992), με προπονητή τον Αλκέτα Παναγούλια.
Είχε περάσει σαν αλλαγή με την έναρξη του δευτέρου ημιχρόνου στη θέση του Στράτου Αποστολάκη.
Υπήρξε διεθνής και με την Εθνική νέων το 1987.
Προπονητική καριέρα
Ξεκίνησε την προπονητική του καριέρα αρχικά ως βοηθός προπονητή σε διάφορες ομάδες.
Πρώτα του Λύσανδρου Γεωργαμλή στον Εθνικό και αργότερα στον Παναιτωλικό και στη συνέχεια του Νίκου Κωστένογλου στην ΑΕΚ αλλά και στον Αστέρα Τρίπολης.
Στην ΑΕΚ εργάσθηκε και ως σκάουτερ.
ΠΑΕ Αγροτικός Αστέρας
Ως πρώτος προπονητής εργάσθηκε για πρώτη φορά στον Αγροτικό Αστέρα στη Β΄ Εθνική το 2009–10, διαδεχόμενος στο πόστο αυτό τον Γιώργο Φοιρό.
Υπό την καθοδήγησή του η ομάδα σε 23 αγώνες σημείωσε 8 νίκες, 11 ισοπαλίες και 4 ήττες.
ΠΑΕ ΠΑΟΚ
Το καλοκαίρι του 2010 προσελήφθη από τον ΠΑΟΚ σαν βοηθός του Παύλου Δερμιτζάκη, μετά την απομάκρυνση όμως του τελευταίου ανέλαβε την τεχνική ηγεσία της ομάδας.
Υπό την καθοδήγησή του ο ΠΑΟΚ προκρίθηκε από τη φάση των ομίλων του Europa League 2010–11 στην επόμενη των νοκ άουτ αγώνων.
Με το τέλος της αγωνιστικής περιόδου έλυσε το συμβόλαιό του με τον ΠΑΟΚ.
Είναι παντρεμένος και πατέρας δύο παιδιών.
ΠΑΕ Βέροια
Τον Ιούνιο του 2012, ο Μάκης Χάβος ανακοινώθηκε από την ΠΑΕ Βέροια.
Έπειτα από συνεχόμενες νίκες στα φιλικά και με μια πολύ καλή εμφάνιση απέναντι στον Ολυμπιακό Πειραιώς ακολούθησε κάκιστη εμφάνιση και ήττα από τον Πανιώνιο με σκορ 0-1.
Αυτό ως αποτέλεσμα είχε την άμεση οργή του Γιώργου Αρβανιτίδη ο οποίος παραφέρθηκε μετά την ήττα με τον Πανιώνιο απέναντι στους ποδοσφαιριστές, κάτι που οποίο εξόργισε τον Έλληνα τεχνικό και υπέβαλε τη παραίτηση του.
ΠΑΕ Παναιτωλικός
Τον Ιανουάριο του 2013 υπέγραψε με τον Παναιτωλικό ,ο οποίος και βρισκόταν στη μέση της βαθμολογίας της Football League υπό τις οδηγίες του Νίκου Καραγεωργίου.
Σύντομα ο Παναιτωλικός θα σημειώσει ένα εξαιρετικό αήττητο 23 αγωνιστικών και μέσω της διαδικασίας των πλέι οφ θα κερδίσει την άμεση επάνοδο στη Σούπερ Λίγκα,ανανεώνοντας παράλληλα την εμπιστοσύνη του στον Μακεδόνα τεχνικό.Τη
σεζόν 2013-14 ο Παναιτωλικός θα αποδώσει εξαιρετικό ποδόσφαιρο κατά διαστήματα και ουσιαστικά δεν θα κινδυνέψει ποτέ να αποτύχει στο βασικό του στόχο,την παραμονή στην κατηγορία,τερματίζοντας μάλιστα στην 8η θέση μαζί με τον Λεβαδειακό,αν και στο μεγαλύτερο μέρος του πρωταθλήματος βρισκόταν στην 6η θέση.
Ο Παναιτωλικός με τον Χάβο στον πάγκο θα πετύχει την πρώτες του μεγάλες νίκες,κόντρα σε Παναθηναικό και ΠΑΟΚ ,θα αποσπάσει ισοπαλία απέναντι στον Ολυμπιακό και θα ηττηθεί μόλις δύο φορές σε 17 αγώνες στο γήπεδο του,ενώ θα τερματίσει και στην καλύτερη θέση στην ιστορία του.Με τη λήξη του πρωταθλήματος την άνοιξη του 2014,ο Χάβος θα ανανεώσει με τον Παναιτωλικό για μια ακόμη σεζόν
Πηγές
