Αρμάθια Κάσου
Τα Αρμάθια είναι ένα ελληνικό νησί το οποίο ανήκει στο Δήμο Κάσου.
Βρίσκεται 2 χλμ.
βορειοδυτικά της Κάσου και είναι ακατοίκητο σύμφωνα με την απογραφή του 2001.
Τα Αρμάθια δεν ήταν πάντα ακατοίκητα αλλά στην ακμή τους, η οποία οφείλεται στο υπέδαφος του νησιού το οποίο είναι πλούσιο σε αρίστης ποιότητος γύψο, είχαν γύρω στους 100 κατοίκους.
Έχει επίσης παραλίες, οι οποίες αποτελούν τουριστικό προορισμό.
Μία από αυτές, η παραλία Μαρμαρά, έχει χαρακτηρισθεί ως μία από τις ωραιότερες της Μεσογείου και από τα μέσα του 2000 υπάρχει παρατηρητήριο εκεί για να μπορούν οι φυσιολάτρες και τα μέλη οικολογικών οργανώσεων να μελετούν την πανίδα της περιοχής.
