Άρθουρ Τσουνγκ
Ο Άρθουρ Τσουνγκ (Raymond Arthur Chung, 鍾亞瑟) ήταν πολιτικός από τη Γουιάνα, πρώτος Πρόεδρος της αμερικανικής χώρας από το 1970 ως το 1980.
Υπήρξε ο πρώτος Πρόεδρος της χώρας αυτής με κινεζική (Χάκκα) καταγωγή σε μία μη ασιατική χώρα.
Επί προεδρίας του, το αξίωμα ήταν εθιμοτυπικό και ουσιαστικά την εξουσία ασκούσε ο τότε πρωθυπουργός, Φορμπς Μπέρναμ.
Βιογραφία
Γεννήθηκε στις 10 Ιανουαρίου του 1918 στο Γουίντσορ Φόρεστ στις δυτικές ακτές της Ντερνεράρα στη Γουιάνα και είχε άλλα επτά αδέρφια.
Στη γενέτειρά του πήγε Γυμνάσιο και ολοκλήρωσε τη Δευτεροβάθμια Εκπαίδευση στο Blankenburg και στο Modern High School.
Το 1954 παντρεύτηκε την Doreen Pamela Ng-See-Quan, με την οποία απέκτησε 1 κόρη και 1 γιο.
Προτού ξεκινήσει την ενασχόλησή του με τα κοινά εργαζόταν ως τοπογράφος.
Τη δεκαετία του ' 40 άσκησε το δικηγορικό επάγγελμα στο Λονδίνο.
Στη συνέχεια επέστρεψε στη χώρα του, όπου ορίστηκε προσωρινός εισαγγελέας και το 1954 έγινε εισαγγελέας.
Το 1960 έφτασε στο ανώτατο εισαγγελικό αξίωμα.
Επίσης, υπηρέτησε μεταξύ άλλων στο Ανώτατο Δικαστήριο της χώρας του και το 1963 στο Εφετείο.
Το 1970 ο Τσουνγκ εξελέγη πρώτος Πρόεδρος της Γουιάνας από την Εθνοσυνέλευση.
Ανέλαβε καθήκοντα στις 17 Μαρτίου του 1970.
Έπειτα από δέκα χρόνια, με συνταγματική αναθεώρηση η προεδρία απέκτησε ενισχυμένο (εκτελεστικό ρόλο), με συνέπεια να διαδεχτεί τον Τσουνγκ στο αξίωμα ο ως τότε Πρωθυπουργός.
Φορμπς Μπέρναμ, στις 6 Οκτωβρίου του 1980.
Ο Τσουνγκ απεβίωσε στις 23 Ιουνίου του 2008 στην οικία του.
Λίγο πριν το θάνατό του είχε νοσηλευτεί αρκετές φορές και για τελευταία φορά είχε πάρει εξιτήριο στις 20 Ιουνίου.
