Τιγκάκι Κω
Το Τιγκάκι βρίσκεται 11 χιλιόμετρα δυτικά της πόλης της Κω, 7 χιλιόμετρα βόρεια από το κεφαλοχώρι Ασφενδιού και κατοικείται από περίπου 250 μόνιμους κατοίκους.
Πρόκειται για παραθεριστικό μέρος το οποίο αναπτύχθηκε τα τελευταία χρόνια.
Η βόρεια ακτή καλύπτεται από λευκή αμμουδιά και ο κυρίως οικισμός απλώνεται μέσα στη μικρή εύφορη κοιλάδα.
Όπως σε όλο το νησί, οι επιλογές για φαγητό είναι πολλές -από ένα πρόχειρο και γρήγορο γεύμα μέχρι γκουρμέ επιλογές, με έμφαση στα φρέσκα ψάρια και στην τοπική κουζίνα.
Μπαρ, καφέ και κέντρα νυχτερινής διασκέδασης υπάρχουν διάσπαρτα σε όλο τον οικισμό και σε αρκετά από αυτά η διασκέδαση κρατάει μέχρι το πρωί.
Όσο για καταστήματα, όλη η αγορά είναι συγκεντρωμένη στον κεντρικό δρόμο του χωριού.
Η πρόσβαση είναι εύκολη με λεωφορείο, ιδιωτικό όχημα ή ακόμη και με ποδήλατο, ακολουθώντας τον παραλιακό δρόμο από τη Λάμπη.
