208 Λακριμόζα
Η Λακριμόζα (Lacrimosa) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,96 και σχεδόν κυκλική τροχιά.
Ανακαλύφθηκε το 1879 από τον Αυστριακό αστρονόμο Γιόχαν Παλίζα, που παρατηρούσε από την Πόλα, τη σημερινή Πούλα της Κροατίας, και έλαβε το όνομά της από μία από τις πολλές προσωνυμίες της Θεοτόκου στη δυτική Εκκλησία (το όνομα είναι λατινικό και σημαίνει "Δακρυρροούσα", δακρυσμένη).
Η Λακριμόζα ανήκει στην Οικογένεια αστεροειδών της Κορωνίδος, της οποίας αποτελεί ένα από τα ογκωδέστερα μέλη.
Φυσικά χαρακτηριστικά
Η μέση διάμετρος της Λακριμόζας εκτιμάται σε 41 km.
Ο φασματικός της τύπος είναι S (λιθώδης).
Το άλβεδό της είναι 0,27.
Η Λακριμόζα περιστρέφεται γύρω από τον εαυτό της μία φορά κάθε 14 ώρες και 5,1 λεπτά.
