Άλφρεντ Χάγιος
Ο Άλφρεντ "Χάγιος" Γκούτμαν (Alfréd Hajós, Βουδαπέστη, 1η Φεβρουαρίου 1878 - 12 Νοεμβρίου 1955), ήταν Ούγγρος αρχιτέκτονας και αθλητής, και τρεις φορές ολυμπιονίκης.
Το πραγματικό του όνομα ήταν Γκούτμαν.
Το Χάγιος στα ουγγρικά σημαίνει ναύτης και το απέκτησε λόγω της ικανοτήτων του στο κολύμπι.
Από 13 ετών ο πατέρας του τον πετούσε στον Δούναβη και είχε συνηθίσει να κολυμπάει σε παγωμένα νερά.
Αυτό τον βοήθησε στους Ολυμπιακούς αγώνες του 1896 όπου συμμετείχε στην κολύμβηση.
Οι αγώνες έγιναν στην Θάλασσα σε χαμηλές θερμοκρασίες.
Ήταν πρώτος και χρυσός Ολυμπιονίκης στα 100 μ.
ελευθέρας με επίδοση 1.22.2,
και στα 1.200 μ.
ελευθέρας με επίδοση 18.22.2.
Είχε δηλώσει συμμετοχή και στα 500μ.
ελευθέρας αλλά δεν πήρε τελικά μέρος.
Την περίοδο των αγώνων ήταν φοιτητής αρχιτεκτονικής.
Ο Χάγιος έλαβε μέρος και στους Ολυμπιακούς αγώνες του 1924 στο Παρίσι στον καλλιτεχνικό διαγωνισμό για τα αρχιτεκτονικά του σχέδια γηπέδου και τιμήθηκε με το αργυρό μετάλλιο.
Εκτός από κολυμβητής ήταν και ποδοσφαιριστής : μάλιστα αγωνίστηκε στην εθνική Ουγγαρίας από το 1901 έως το 1903.
Ήταν πρωταθλητής Ουγγαρίας στη δισκοβολία , στα 400 εμπόδια το 1898 και στα 100μ.
το 1898.
Ο αδελφός του Χένρικ Χάγιος ήταν χρυσός ολυμπιονίκης στα 4x250 στη Μεσολυμπιάδα του 1906.
Το 1924 πήρε το πτυχίο του στην αρχιτεκτονική και ειδικεύτηκε στις κατασκευές σταδίων , οι πιο γνωστές από τις οποίες είναι το κολυμβητήριο στην Βουδαπέστη που φέρει το όνομά του και χτίστηκε το 1930 και αποτελεί μέχρι σήμερα το εθνικό κολυμβητήριο της Ουγγαρίας.
Το 1953 τιμήθηκε από την ΔΟΕ με δίπλωμα.
