Ίντγουλφ της Νορθουμβρίας
Ο Ίντγουλφ της Νορθουμβρίας ήταν βασιλιάς της Νορθουμβρίας (704 - 705).
Διαδέχθηκε τον προηγούμενο βασιλιά Άλντφριθ, χωρίς να έχει σχέση με την δυναστεία του Ίντα της Βερνικίας.
Σφετερίστηκε τον θρόνο από το νήπιο - διάδοχο Όσρεντ, με την υποστήριξη του ισχυρότατου κόμη Μπέρχτφριθ.
Σύντομα ήλθε σε ρήξη με τον προστάτη του Μπέρχτφριθ για το θέμα του επισκόπου Βίλφριντ, που είχε εξοριστεί από τον Άλντφριθ.
Ο Μπέρχτφριθ ήθελε την επάνοδό του, κάτι που αρνήθηκε ο Ίντγουλφ.
Μετά την πολιορκία του Μπάμπουργκ ανατράπηκε και στην θέση του βασιλιά τοποθετήθηκε ο νόμιμος διάδοχος Όσρεντ.
Πέθανε το 717 και απόγονοί του ήταν οι μετέπειτα βασιλείς της Νορθουμβρίας Ίρντγουλφ και Έανρεντ.
