Προάστιο Πάτρας
Το Προάστιο (ή Προάστειο) είναι συνοικία της Πάτρας στην είσοδο της πόλης από Αθήνα.
Συνορεύει με την κωμόπολη Άγιος Γεώργιος του Δήμου Ρίου και το Πανεπιστήμιο Πατρών.
Το Προάστειο χωρίζεται σε "Άνω Προάστιο", "Κάτω Προάστιο" και "Παραλία Προαστίου".
Στη συνοικία σήμερα βρίσκεται το ΠΕΑΚ Ολυμπιονίκης Δημήτρης Τόφαλος , και είναι έδρα του ΑΣ Νίκη Προαστείου με ιδιόκτητες αθλητικές εγκαταστάσεις.
Το Προάστειο διασχίζουν η Παλιά και η Νέα Ε.Ο.
Αθηνών-Πατρών και η Περιμετρική Οδός της Πάτρας.
Ιστορία
Στην ευρύτερη περιοχή έχουν βρεθεί πολλές αρχαιότητες κυρίως αγροικίες ρωμαϊκών χρόνων.
Το Προάστιο μέχρι τις αρχές του 20ου αιώνα αποτελούσε χωριό με το όνομα Μποζαΐτη ή Μποζαΐτικα , ονομασία που βρίσκεται και σήμερα σε χρήση, το 1903 είχε 503 κατοίκους και μονοτάξιο δημοτικό σχολείο αρρένων . Αρχικά αποτέλεσε οικισμό του χωριού Συχαινά από το 1832 δημοτικού διαμερίσματος του Δήμου Πατρέων.
Επίσημα ονομασία άλλαξε το 1928 με το ΦΕΚ 156/1928 από Μποζαΐτικα σε Προάστειον .
Οι πρώτοι κάτοικοι του χωριού προέρχονται από τα χωριά της Νωνάκριδας της επαρχίας Καλαβρύτων.
Ήταν εργάτες που έρχονταν το καλοκαίρι και δούλευαν στις σταφίδες και σταδιακά εγκαταστάθηκαν μόνιμα στην περιοχή.
Το όνομα προέρχεται από κάποιον ιδιοκτήτη της περιοχής Οθωμανό ή Έλληνα Αναφέρεται οικογένεια Βοζαίτη το 1580 ιδιοκτήτες έκτασης γύρω από τον λόφο του Προφήτη Ηλία . πριν την επανάσταση στην Πάτρα κατοικούσε ο Μπεζαήτ Πασάς και ίσως είχε κτήματα στην περιοχή , έτσι έμεινε και το τοπωνύμιο .
Δάφνες και Παραλία
Στο Προάστιο ανήκουν και οι συνοικίες "Δάφνες" και "Παραλία Προαστίου" που και οι δύο βρίσκονται στην παραλιακή ζώνη.
Οι Δάφνες ονομάζονται έτσι από την ύπαρξη στην περιοχή πολλών πικροδαφνών και βρίσκεται στα σύνορα με την συνοικία του Καστελόκαμπου . Παραλία Προαστίου λέγεται το τμήμα της συνοικίας κάτω από τις γραμμές του τραίνου που συνορεύει με την Αγυιά και τις Δάφνες.
Το ΕΑΚ Ολυμπιονίκης Δ.
Τόφαλος
Εξωτερικές συνδέσεις
