Α.Ε. Πυλαίας
Η Αθλητική Ένωση Πυλαίας είναι ελληνικός αθλητικός σύλλογος με έδρα των δραστηριοτήτων του την Πυλαία Θεσσαλονίκης.
Επίσημο έτος ίδρυσής του είναι το 1976.
Πρωτεργάτης της προσπάθειάς αυτής υπήρξε ο Αντώνης Καραμπουρνιώτης, το όνομα του οποίου έχει δοθεί ως φόρο τιμής στις ακαδημίες του συλλόγου.
Ο τελευταίος διατηρεί τμήματα ποδοσφαίρου, καλαθοσφαίρισης και πετοσφαίρισης.
Τμήμα ποδοσφαίρου
Ένα χρόνο μετά την ίδρυσή του, την περίοδο 1977-78, με τεχνικό τον Ανέστη Γαρυφάλλου η ομάδα κατακτά σε αγώνα μπαράζ με τον Ατρόμητο Πλαγιαρίου την πρώτη θέση του ομίλου της στην Γ' κατηγορία και ανεβαίνει στην Β' κατηγορία της Ε.Π.Σ.Μ., κατακτώντας ταυτόχρονα και το κύπελλο ήθους.
Η επόμενη περίδος, 1978-79 υπήρξε εξίσου επιτυχημένη καθώς η ομάδα αναδείχτηκε πρωταθλήτρια στην κατηγορία της, λαμβάνοντας εισιτήριο για την Α' κατηγορία της Ε.Π.Σ.Μ.
Επιπροσθέτως, αναδείχτηκε υπερπρωταθλήτρια της Ε.Π.Σ.Μ., θεσμό στον οποίο συμμετείχαν όλες οι πρωταθλήτριες ομάδες των ομίλων Α' και Β' κατηγορίας.
Από το 1979 έως και το 1988 η ομάδα αγωνίστηκε στην Α' κατηγορία.
Δύο χρονιές έφτασε πολύ κοντά στην κατάκτηση του πρωταθλήματος και συγκεκριμένα τις περιόδους 1981-82 και 1983-84, οπότε και κατέλαβε τελικά τη δεύτερη θέση.
Από το 1989 και για μια δεκαετία αγωνίστηκε στη Β' κατηγορία, επιστρέφοντας στην Α' κατηγορία την περίοδο 1999-2000.
Κατά την αγωνιστική περίοδο, 2008-09 αγωνίστηκε στη Β' κατηγορία (4ος όμιλος), όπου και κατέλαβε την 3η θέση.
Σαν αποτέλεσμα, η Α.Ε.
Πυλαίας κέρδισε το δικαίωμα να διαγωνιστεί κατά την αγωνιστική περίοδο, 2009-10, στην Α' κατηγορία (2ος όμιλος).
Στον τελικό βαθμολογικό πίνακα κατέλαβε την 4η θέση, συγκεντρώνοντας 53 βαθμούς.
Κατά την τρέχουσα αγωνιστική περίοδο, 2010-11, η Α.Ε.
Πυλαίας συμμετείχε και πάλι στον Πρωτάθλημα της Α' κατηγορία της Ε.Π.Σ.Μ.
(2ος όμιλος).
Ολοκλήρωσε τις αγωνιστικές της υποχρεώσεις στην 9η θέση, συγκεντρώνοντας 27 βαθμούς.
Τμήμα καλαθοσφαίρισης ανδρών
Το τμήμα ανδρικής καλαθοσφαίρισης του συλλόγου άρχισε να λειτουργεί το έτος 1983.
Κατά την αγωνιστική περίοδο 2009-10 έλαβε μέρος στο πρωτάθλημα της Β' Κατηγορίας Ανδρών (3ος όμιλος) της Ε.ΚΑ.Σ.Θ., καταλαμβάνοντας την πρότελευταία θέση της τελικής κατάταξης.
Την επόμενη χρονιά, 2010-11, στο πρωτάθλημα της Γ' Κατηγορίας Ανδρών, ολοκλήρωσε τις αγωνιστικές του υποχρεώσεις στην 4η θέση της βαθμολογικής κατάταξης.
Μετά το πέρας της αγωνιστικής περιόδου 2011-12, η ομάδα της Πυλαίας κατάφερε να επιστρέψει στη Β' Κατηγορία Ανδρών επικρατώντας της Α.Ε.Ε.
Τούμπας σε δύο αγώνες μπαράζ.
Κατά την τρέχουσα αγωνιστική περίοδο, 2012-13, η Α.Ε.
Πυλαίας λαμβάνει μέρος στο Πρωτάθλημα της Β' Κατηγορίας Ανδρών της Ε.ΚΑ.Σ.Θ...
Έδρα του συλλόγου είναι το Δ.Α.Κ.
Πυλαίας.
Υπεύθυνος του τμήματος είναι ο Πέτρος Μποζίνης.
Καθήκοντα προπονητή διατηρεί ο Σάββας Ντολόπουλος.
Τμήμα καλαθοσφαίρισης γυναικών
Το τμήμα γυναικείας καλαθοσφαίρισης του συλλόγου άρχισε να λειτουργεί το έτος 1983.
Την άνοιξη του 2006, η κατάκτηση του τοπικού πρωταθλήματος της Ε.ΚΑ.Σ.Θ.
εξασφάλισε στην ομάδα την άνοδο για πρώτη φορά στην ιστορία της σε εθνικό πρωτάθλημα, και συγκεκριμένα στον Όμιλο Βορρά της Α2 Εθνικής Κατηγορίας.
Κατά την παρθενική της περίοδο στην Α2 Εθνική, 2006-07, η ομάδα ολοκλήρωσε τις αγωνιστικές της υποχρεώσεις στην 7η θέση της τελικής βαθμολογικής κατάταξης.
Η λήξη της επόμενης περιόδου, 2007-08, βρήκε το σύλλογο μία θέση υψηλότερα.
Συνεχίζοντας στο Πρωτάθλημα της Α2 Εθνικής, κατά την αγωνιστική περίοδο, 2008-09, η ομάδα της Πυλαίας κατέλαβε και πάλι την 6η θέση στον Όμιλό της.
Στα πλαίσια του θεσμού του Κυπέλλο Ελλάδος, αποκλείστηκε στον πρώτο της αγώνα, γνωρίζοντας την ήττα από τον Αίαντα Ευόσμου με σκορ 56-61.
Την επόμενη περίοδο, 2009-10, ο σύλλογος τερμάτισε στην 7η θέση του Ομίλου του, ενώ στη διοργάνωση του Κυπέλλου έφτασε μέχρι και τη Β' Φάση της διοργάνωσης, όπου και γνώρισε την ήττα με 55-48 από τον Κρόνο Αγίου Δημητρίου.
Την επόμενη χρονιά, 2010-11, πάντα στα πλαίσια της Α2 Εθνικής Κατηγορίας, η Πυλαία βρέθηκε στην 6η θέση της τελικής βαθμολογικής κατάταξης του Ομίλου Βορρά.
Στο Κύπελλο Ελλάδος αποκλείστηκε κατά την 3η αγωνιστική της Α' Φάσης, όπου και γνώρισε την ήττα με σκορ 69-63 από τη συντοπίτισσά της Μ.Ε.Ν.Τ.
Την επόμενη αγωνιστική περίοδο, 2011-12, η ομάδα τερμάτισε μία θέση ψηλότερα στην τελική βαθμολογία.
Σε ό,τι αφορά το Κύπελλο, αγωνίστηκε σε ένα μόλις παιχνίδι, στο οποίο και ηττήθηκε με σκορ 51-40 από την Αναγέννηση Νέου Ρυσίου.
Την αγωνιστική περίοδο 2012-13, οπότε και έλαβαν χώρα μεγάλες ανακατατάξεις στις κατηγορίες προκειμένου να μειωθούν οι ομάδες της Α1 Εθνικής, η Πυλαία βρέθηκε στην 5η θέση της τελικής βαθμολογίας του Β' Υποομίλου Βορρά της Α2 Εθνικής, παραμένοντας εν τέλει στην ίδια κατηγορία.
Στο Κύπελλο αποκλείστηκε για δεύτερη συνεχόμενη χρονιά από την Αναγέννηση Νέου Ρυσίου που τη νίκησε με σκορ 68-45 κατά την 3η Αγωνιστική της Α' Φάσης.
Κατά την τρέχουσα αγωνιστική περίοδο, 2013-14, η Α.Ε.
Πυλαίας διαγωνίστηκε στο Πρωτάθλημα της Α2 Εθνικής Κατηγορίας που διοργανώνει η Ελληνική Ομοσπονδία Καλαθοσφαίρισης και συγκεκριμένα στον Όμιλο Βορρά.
Έχοντας συγκεντρώσει 13 νίκες και 9 ήττες κατέλαβε την 6η θέση του τελικού βαθμολογικού πίνακα, εξασφαλίζοντας χωρίς προβλήματα την παραμονή της στην κατηγορία.
Στα πλαίσια του θεσμού του Κυπέλλου Ελλάδος ο σύλλογος πέτυχε δύο νικηφόρα αποτελέσματα προτού αποκλειστεί στη "Φάση των 16" από τον Άρη Θεσσαλονίκης με σκορ 35-53.
Έδρα του συλλόγου είναι το Δ.Α.Κ.
Πυλαίας.
Πρόεδρος του διοικητικού συμβουλίου είναι ο Βασίλης Μαλιάτσος.
Καθήκοντα πρώτου προπονητή διατηρεί από το Μάιο του 2014 ο Απόστολος Δεμερτζής.
Τμήμα πετοσφαίρισης ανδρών
Κατά την αγωνιστική περίοδο, 2010-11, το τμήμα ανδρικής πετοσφαίρισης του συλλόγου συμμετείχε στο Πρωτάθλημα Β' Κατηγορίας Ανδρών της Ε.ΠΕ.Σ.Θ.
Ολοκλήρωσε τις αγωνιστικές του υποχρεώσεις στην 4η θέση του βαθμολογικού πίνακα.
