Ιουβενάλιος Ιεροσολύμων
Ο Ιουβενάλιος διετέλεσε επίσκοπος Ιεροσολύμων, από το 422 ως το θάνατό του το 457 ή 458.
Το 451, η Δ΄ Οικουμενική Σύνοδος ανύψωσε την εκκλησία των Ιεροσολύμων σε Πατριαρχείο, οπότε ο Ιουβενάλιος ήταν και ο πρώτος που έφερε τον τίτλο του Πατριάρχη.
Συμμετείχε ενεργότατα στη Γ΄ Οικουμενική Σύνοδο, κατά την οποία συντάχθηκε με τον Κύριλλο Αλεξανδρείας ενάντια στον Νεστοριανισμό.
Έγραψε για την Κοίμηση της Θεοτόκου και τη Μετάστασή της.
Η Ορθόδοξη Εκκλησία τιμά τη μνήμη του ως αγίου στις 2 Ιουλίου.
