Σφραγισμένα Χείλη
Η ταινία Σφραγισμένα χείλη (πρωτότυπος τίτλος στα αγγλικά The Reader) είναι μια δραματική ταινία βασισμένη στο ομώνυμο μυθιστόρημα του Μπέρναρντ Σλινκ (Bernhard Schlink).
Ο πρωτότυπος τίτλος του βιβλίου στα Γερμανικά είναι Der Vorleser.
Η ελληνική μετάφραση έχει τον τίτλο Διαβάζοντας στη Χάννα και κυκλοφορεί από τις εκδόσεις "Κριτική".
Σκηνοθέτης της ταινίας είναι ο Στίβεν Ντάλντρι και πρωταγωνιστούν οι Κέιτ Γουίνσλετ και Ρέιφ Φάινς.
Η παραγωγή της ταινίας έγινε από τους Άντονι Μινγκέλα και Σίντνεϊ Πόλακ που απεβίωσαν και οι δύο το 2008.
Η ταινία προτάθηκε για πέντε βραβεία όσκαρ μεταξύ των οποίων και για εκείνο της καλύτερης ταινίας και χάρισε στην Κέιτ Γουίνσλετ το όσκαρ Α' γυναικείου ρόλου.
Υπόθεση
Γερμανία, 1958, ένας έφηβος ο Μάικλ (Ντέιβιντ Κρος) γνωρίζεται στο τραμ με τη Χάνα Σμιτ, (Κέιτ Γουίνσλετ), η οποία τον βοηθάει να επιστρέψει σπίτι του, όταν εκείνος αισθάνεται μια ξαφνική αδιαθεσία.
Ο Μάικλ πάσχει από ερυθρά και πρέπει να μείνει σπίτι του για τρεις μήνες.
Μετά την ανάρρωσή του σπεύδει να βρει τη Χάνα για να την ευχαριστήσει που τον βοήθησε κι οι δυο τους συνάπτουν ερωτική σχέση παρόλο που η Χάνα είναι μεγαλύτερη.
Τα βράδια που περνάει στο διαμέρισμά της της διαβάζει κάποια από τα αριστουργήματα της παγκόσμιας λογοτεχνίας.
Το ειδύλλιο τους διακόπτεται, όμως, όταν η Χάνα παίρνει προαγωγή και φεύγει χωρίς ν' αφήσει ίχνος πίσω της.
Τα χρόνια περνούν κι ο Μάικλ είναι φοιτητής της νομικής όταν την ξανασυναντά ως κατηγορούμενη για τα εγκλήματα κατά των Εβραίων κατά τη διάρκεια του Β' παγκοσμίου πολέμου....
Αναφορές
