Λας Βέγκας
To Λας Βέγκας (αγγλικά: Las Vegas) είναι η πολυπληθέστερη πόλη στην πολιτεία της Νεβάδα των Η.Π.Α...
O πληθυσμός της πόλης υπολογίζεται στους 558.383
κατοίκους (εκτίμηση 2008).
Η πόλη είναι διεθνούς φήμης τουριστικός προορισμός, ενώ ιδιαίτερα διάσημη είναι για τα πολυάριθμα καζίνα, τα καταστήματα, αλλά και την εξαιρετική κουζίνα και ψυχαγωγία.
Για τους λόγους αυτούς μάλιστα αποκαλείται "Η πρωτεύουσα της διασκέδασης του Κόσμου".
Τουρισμός
Τα αξιοθέατα στο Λας Βέγκας είναι κυρίως τα καζίνα.
Τα πιο διάσημα καζίνα-ξενοδοχεία βρίσκονται στο Λας Βέγκας Μπούλεβαρντ (Las Vegas Boulevard), και κυρίως στο Λας Βέγκας Στριπ (Las Vegas Strip).
Υπάρχουν πολλά καζίνα-ξενοδοχεία στην περιοχή του κέντρου της πόλης, καθώς ήταν αρχικά το επίκεντρο της βιομηχανίας τυχερών παιχνιδιών της πόλης στις πρώτες ημέρες της.
Αρκετά όμως υπάρχουν πλέον και στην κομητεία γύρω από την πόλη.
Το 2009, ο συνολικός αριθμός των διαθέσιμων δωματίων στο Λας Βέγκας ξεπερνούσε τα 140.000.
