291 Αλίκη
Η Αλίκη (Alice) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,45.
Ανακαλύφθηκε το 1890 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη.
Η Αλίκη ανήκει στην Οικογένεια αστεροειδών της Χλωρίδος
Φυσικά χαρακτηριστικά
Οι διαστάσεις της Αλίκης υπολογίζονται σε 19×12×11 χιλιόμετρα (μέση διάμετρος 15 km), ενώ η μάζα της εκτιμάται σε 3,5 ως 5 τρισεκατομμύρια τόνους για μέση πυκνότητα 2.7 gr/cm³.
Ο φασματικός της τύπος είναι S (λιθώδης), ενώ το άλβεδό της είναι 0,208 (από δεδομένα του IRAS).
Η Αλίκη περιστρέφεται γύρω από τον εαυτό της μία φορά κάθε 4 ώρες και 19 λεπτά, μία αρκετά γρήγορη περιστροφή, με άξονα περιστροφής κεκλιμένο κατά 35 μοίρες ως προς το επίπεδο της τροχιάς.
Η μέση θερμοκρασία στην επιφάνεια της Αλίκης εκτιμάται σε 90 βαθμούς Κελσίου κάτω από το μηδέν, ενώ η μέγιστη μπορεί να φθάνει και τους -5 βαθμούς C.
