Σαγγάριος (μυθολογία)
Στην ελληνική μυθολογία ο Σαγγάριος ήταν ένας ποτάμιος θεός, ο οποίος αντιστοιχούσε στον ομώνυμο ποταμό της Μικράς Ασίας, στη Φρυγία.
Ο Σαγγάριος, όπως και οι περισσότεροι ποτάμιοι θεοί, ήταν γιος του Ωκεανού και της Τηθύος (δηλαδή αδελφός των Ωκεανίδων).
Κάποιοι συγγραφείς θεωρούν τον Σαγγάριο πατέρα της Εκάβης, την οποία απέκτησε είτε με τη Μετόπη, είτε με τη Νύμφη Ευνόη, είτε με τη Ναϊάδα Ευαγόρα.
Ο Σαγγάριος είχε και ένα γιο, τον Αλφαίο, ο οποίος δίδαξε την αυλητική τέχνη στη θεά Αθηνά.
Επειδή όμως ο Αλφαίος ασέβησε προς τη θεά, ο Δίας τον κατακεραύνωσε.
Ο Σαγγάριος συνδέεται επίσης με τον μύθο της Νάνας και του 'Αττι.
Πηγή
