Σταύρος Αρναουτάκης
Ο Σταύρος Αρναουτάκης είναι Έλληνας οικονομολόγος, πολιτικός, πρώην βουλευτής, πρώην ευρωβουλευτής με το ΠΑΣΟΚ και σημερινός περιφερειάρχης Κρήτης.
Βιογραφικά Στοιχεία
Γεννήθηκε στις 25 Μαΐου 1956 στις Αρχάνες Ηρακλείου Κρήτης.
Σπούδασε οικονομικά και εργάστηκε στον ιδιωτικό τομέα στο διάστημα 1981-1991.
Το 1990 εξελέγη δήμαρχος Αρχάνων, και επανεξελέγη το 1994, το 1998 και το 2002.
Το 2004 εξελέγη Ευρωβουλευτής στο ευρωψηφοδέλτιο του ΠΑΣΟΚ.
Το 2009 εξελέγη Βουλευτής Ηρακλείου με το ΠΑΣΟΚ, και από τον Οκτώβριο του 2009 μέχρι τον Σεπτέμβριο του 2010 διετέλεσε Υφυπουργός Οικονομίας, Ανταγωνιστικότητας και Ναυτιλίας με την Κυβέρνηση Γεωργίου Παπανδρέου 2009.
Στις περιφερειακές εκλογές του 2010 εξελέγη περιφερειάρχης Κρήτης με την υποστήριξη του ΠΑΣΟΚ.
Το 2014, επανεξελέγη περιφερειάρχης Κρήτης ως ανεξάρτητος υποψήφιος, έχοντας την υποστήριξη της Δράσης, επικρατώντας στον β' γύρο των αυτοδιοικητικών εκλογών του υποστηριζόμενου από τη ΝΔ υποψήφιου Σεραφείμ Τσόκα.
Είναι παντρεμένος με την Ειρήνη Τζωρτζακάκη και έχει δύο κόρες, την Αντωνία και τη Μαρία.
