Κασσανδρινό Χαλκιδικής
Το Κασσανδρινό (και Κασσανδρηνό) είναι παραδοσιακό χωριό και έδρα του ομώνυμου Δημοτικού διαμερίσματος στο Δήμο Κασσάνδρας του νομού Χαλκιδικής.
Η θέση του είναι σε χώρο γεμάτο πεύκα, στο κέντρο της Κασσάνδρας.
Το χωριό διαθέτει νηπιαγωγείο, ταχυδρομείο, ΟΤΕ και πολιτιστικό σύλλογο μεταξύ άλλων.
Τα κύρια προϊόντα του είναι το λάδι και το μέλι.Ο
καθεδρικός ναός είναι αφιερωμένος στην Κοίμηση της Θεοτόκου (εορτάζει στις 15 Αυγούστου) και οικοδομήθηκε μεταπολεμικά, από πελεκετή πέτρα.
Σημαντική είναι και η εκκλησία της Αγίας Τριάδας, παλιά κατακόμβη, με τοιχογραφίες.
Επίσης, το εκκλησάκι του Αγίου Γεωργίου, που εορτάζει πανηγυρικά στις 23 Απριλίου απέχει 3 χιλιόμετρα και η θέση του είναι στα νοτιοανατολικά του Κασσανδρινού, σε τοποθεσία με αιωνόβια δένδρα αρίης.
Το καλοκαίρι του 2006 το Κασσανδρινό απειλήθηκε από πυρκαγιές.
Δ.δ. Κασσανδρινού
Με 467 κατοίκους το 2001, το Δημοτικό Διαμέρισμα Κασσανδρινού απαρτίζουν:
Ιστορικά στοιχεία
Το χωριό έλαβε την ονομασία του σύμφωνα με μια εκδοχή από το όμορο χωριό Κασσανδρεία, γιατί σ' αυτό είχαν τα χειμαδιά τους οι μεγαλοκτηνοτρόφοι της.
Η κοιλάδα στην οποία κείται το χωριό κατοικούνταν τόσο από τα αρχαία όσο και στα βυζαντινά χρόνια.
Κατά την Επανάσταση του 1821 καταστράφηκε ολοσχερώς από τους Τούρκους.
Από το 1826 οι κάτοικοι άρχισαν να επιστρέφουν και ξανάκτισαν το χωριό.
Σε έναν φύλακα, που είχαν οι καλόγεροι στην περιοχή οφείλεται το όνομα του οικισμού Μόλα Καλύβα.
Ο φύλακας Μόλας έμενε σε μια καλύβα και έτσι από τη φράση "Στου Μόλα την Καλύβα" προήλθε και το σημερινό όνομα του οικισμού (αργότερα στον πληθυντικό).
