Μαριάννα Λάτση
Η Μαριάννα Λάτση είναι επιχειρηματίας.
Γεννήθηκε στην Αθήνα στις 29 Μαρτίου 1953 και είναι κόρη του μεγιστάνα Γιάννη Λάτση και της Εριέττας Τσουκαλά.
Σπούδασε στο Λονδίνο και τη Γενεύη και ασχολήθηκε με τις επιχειρήσεις της οικογένειας.
Είναι μέτοχος στην EFG Eurobank ενώ συμμετέχει ενεργά στις δραστηριότητες του ιδρύματος Λάτση.
Το 2008 βρέθηκε μαζί με τον αδερφό της, Σπύρο Λάτση, στην 68η θέση στη λίστα του περιοδικού Forbes με τους πλουσιότερους ανθρώπους του κόσμου με περιουσία 11 δισεκατομμύρια δολλάρια.
Τον Νοέμβριο του 1982 παντρεύτηκε τον δάσκαλο θαλάσσιου σκι από την Βουλιαγμένη Γρηγόρη Κασιδόκωστα, μετέπειτα δήμαρχο Βουλιαγμένης, με τον οποίο μάλιστα απέκτησε και ένα παιδί τον Πάρι-Xρήστο.
Ο πατέρας της εναντιώθηκε αμέσως με τον γάμο αυτό και μετά από πέντε χρόνια το 1987 η Μαριάννα Λάτση έκανε αίτηση διαζυγίου, η οποία εκδόθηκε μετά από μερικούς μήνες.
Λίγο αργότερα σύναψε σχέση με τον ηθοποιό Νίκο Κούρκουλο, ο οποίος χώρισε με την γυναίκα του μετά από είκοσι χρόνια γάμου.
Ο πατέρας της όμως και πάλι εναντιώθηκε στον γάμο αυτό με αποτέλεσμα να παντρευτούν μόνο μετά τον θάνατο του πατέρα της.
Μαζί του απέκτησε δύο παιδιά, την Εριέττα και τον Φίλιππο.
Διαμένει μόνιμα στην Εκάλη.
Λ
