Θερινοί Ολυμπιακοί Αγώνες 1972
Οι Θερινοί Ολυμπιακοί Αγώνες 1972, οι Αγώνες της 20ης Ολυμπιάδας της σύγχρονης εποχής, διοργανώθηκαν στο Μόναχο της Δυτικής Γερμανίας, από τις 26 Αυγούστου έως και τις 11 Σεπτεμβρίου.
121 χώρες πήραν μέρος με 7.134 αθλητές και αθλήτριες σε 195 αγωνίσματα των 21 αθλημάτων.
Αθλητής των Αγώνων ο Αμερικανός κολυμβητής, Μαρκ Σπιτζ με επτά χρυσά μετάλλια.
Εκτός αγωνιστικών, οι Ολυμπιακοί Αγώνες του Μονάχου σημαδεύτηκαν από την ομηρία Ισραηλινών αθλητών από Παλαιστινίους τρομοκράτες και που οδήγησε σε σφαγή στο αεροδρόμιο της πόλης.
Εκλογή
Η επιλογή του Μονάχου ως διοργανώτρια των 20ων Ολυμπιακών Αγώνων έγινε στην 64η Σύνοδο της ΔΟΕ στη Ρώμη, στις 26 Απριλίου 1966.
Σύμβολα
Υπεύθυνη για την εταιρική ταυτότητα (Corporate Design) και τον σχεδιασμό της οπτικής επικοινωνίας των Ολυμπιακών Αγώνων του Μονάχου, ήταν μια ομάδα υπό τη διεύθυνση του γνωστού σχεδιαστή Οτλ Άιχερ.
Τυπικά χαρακτηριστικά ήταν η χρήση τον χρωμάτων του ουρανιου τόξου ως σύμβολο τον εθνών.
Το χρώμα γαλάζιο και ανοικτό πράσινο συμβόλισαν και τις άλπεις, ενώ το χρώμα κόκκινο ήταν ταμπού, λόγου ότι μπορούσε να συνδεθεί με τις σύγχρονες δικτατορίες.
Το έμβλημα των Ολυμπιακών Αγώνων του Μονάχου, είναι ένα στέμμα με ακτίνες φωτός που συμβολίζει το πνεύμα των Αγώνων: φως, ζωηρότητα και γενναιοδωρία.
Πρωτοποριακά ήταν τα εικονογράμματα για κάθε άθλημα που χρησιμοποιήθηκαν για πρώτη φορά και είχαν βάση την γεωμετρία και απλοποίηση στην επικοινωνία, αλλά και η μασκότ.
Ήταν ο σκύλος Βάλντι (Waldi) από την ράτσα dackel, η τότε πιο δημοφιλής στην Γερμανία με πολλά ευγενικά χαρακτηριστικά.
Αθλητικές Εγκαταστάσεις
Περισσότερα από 481 εκατομμύρια ευρώ επενδύθηκαν στην κατασκευή των νέων αθλητικών εγκαταστάσεων και του Ολυμπιακού χωριού.
Οι εργασίες διήρκεσαν από το 1968 μέχρι το 1972.
Το "Ολυμπιακό πάρκο" εκτείνεται σε 300 εκτάρια και σχεδιάστηκε από τον αρχιτέκτονα, Γκύντερ Μπένις.
Περιλαμβάνει το Ολυμπιακό χωριό, το κέντρο τύπου αλλά και τις αθλητικές εγκαταστάσεις.
Κατασκευάστηκε ακόμα ο πύργος της τηλεόρασης, ύψους 280 μέτρων.
Άλλα χαρακτηριστικά του πάρκου, τα 43 χλμ δρόμων και οι 32 λίμνες.
Η καρδιά των Ολυμπιακών Αγώνων του Μονάχου είναι το Ολυμπιακό Στάδιο (Olympiastadion).
Χωρητικότητας 77.000 θεατών, φιλοξένησε τα αγωνίσματα του στίβου, ποδοσφαιρικούς αγώνες, αγωνίσματα της ιππασίας αλλά και τις τελετές έναρξης και λήξης.
Το κολυμβητήριο (Schwimmhalle), 9.182 θεατών φιλοξένησε την κολύμβηση, τις καταδύσεις και την υδατοσφαίριση.
Οι υπόλοιπες εγκαταστάσεις, το ποδηλατοδρόμιο (Radstadion), η αίθουσα της πυγμαχίας (Boxhalle), η αίθουσα ολυμπιακών αθλημάτων (Sporthalle), το γήπεδο του χόκεϊ (Hockeyanlange) και η αίθουσα της πετοσφαίρισης (Volleyballhalle).
Εκτός του ολυμπιακού πάρκου βρίσκονται η αίθουσα καλαθοσφαίρισης στο "Messegelände" το εκθεσιακό κέντρο της πόλης (για τη ξιφασκία, άρση βαρών και πάλη), η πισίνα "Dantebad" για την υδατοσφαίριση, το κέντρο σκοποβολής "Hochbrück" και τοξοβολίας "Englischer Garten".
Τα κέντρα του "Riem" και "Nymphenburg", φιλοξένησαν την ιππασία, η κοινότητα του Schleissheim την κωπηλασία και το Κίελο την ιστιοπλοϊα.
Το ποδόσφαιρο διοργανώθηκε στις πόλεις, Νυρεμβέργη, Ρέγκενσμπουρκ, Πασσάου, Ίνγκολσταντ και Άουγκσμπουργκ ενώ κάποιοι αγώνες χειροσφαίρσης στις, Ουλμ, Γκόπινγκεν και Μπόμπλιγκεν.
Η σφαγή του Μονάχου
Το πρωί της 5ης Σεπτεμβρίου 1972, ένας κομάντο των παλαιστινίων τρομοκρατών της οργάνωσης "Μαύρος Σεπτέμβρης", εισβάλλει στο Ολυμπιακό χωριό και κρατά 11 ισραηλινούς αθλητές σε ομηρία, με αντάλλαγμα την απελευθέρωση 200 φυλακισμένων παλαιστινίων.
Δύο ισραηλινοί αθλητές θα εκτελεστούν.
Η Διεθνής Ολυμπιακή Επιτροπή αποφασίζει να διακόψει προσωρινά τους Αγώνες, ενώ συνεχίζονται οι διαπραγματεύσεις από τις γερμανικές αρχές.
Ο πρόεδρος της ΔΟΕ δήλωσε: "Η ειρήνη επλήγη από τις δολοφονίες που διέπραξαν οι τρομοκράτες.
Το σύνολο του πολιτισμένου κόσμου καταδικάζει αυτό το έγκλημα.
Σε ένδειξη σεβασμού προς τα θύματα αλλά και τους ομήρους, τα αγωνίσματα του απογεύματος θα διακοπούν".
Το βράδυ, ένα δράμα εξελίσσεται στο αεροδρόμιο του Μονάχου όπου οι τρομοκράτες προσπαθούν να διαφύγουν με τους ομήρους για το Κάιρο.
Με την επέμβαση της γερμανικής αστυνομίας, σκοτώνονται οι 9 ισραηλινοί όμηροι καθώς και οι 5 από τους 8 τρομοκράτες.
Το σύνολο των θυμάτων ανεβαίνει στους 18.
Μετά την απόφαση της μη οριστικής διακοπής των Αγώνων, η ΔΟΕ οργανώνει μια επικήδεια τελετή στο Ολυμπιακό στάδιο στη μνήμη των θυμάτων, η οποία συγκεντρώνει 80.000 άτομα.
Ο πρόεδρος της ΔΟΕ, Άβερι Μπρούνταζ είπε την ιστορική φράση: "The Games must go on" (οι Αγώνες πρέπει να συνεχιστούν).
Την επομένη, οι Ολυμπιακοί Αγώνες θα συνεχιστούν όμως με μικρότερο ενθουσιασμό από πριν.
Συμμετέχουσες χώρες
Ρεκόρ συμμετοχής στο Μόναχο με 121 χώρες να δηλώνουν παρούσες.
Για πρώτη φορά αγωνίστηκαν 11 χώρες: Αλβανία, Σαουδική Αραβία, Μπενίν (με το όνομα Δαχομέη), Βόρεια Κορέα, Γκαμπόν, Άνω Βόλτα (σημερινή Μπουρκίνα Φάσο), Λεσότο, Μαλάουι, Σομαλία, Σουαζιλάνδη και Τόγκο.
Η Γερμανία κατέβηκε σε δύο ομάδες, Ανατολική και Δυτική.
Όπως και στους προηγούμενους Αγώνες η Διεθνής Ολυμπιακή Επιτροπή απέκλεισε τη Νότια Αφρική (λόγω απαρτχάιντ) αλλά έστειλε πρόσκληση σε μια άλλη αφρικανική χώρα, τη Νότια Ροδεσία με αποτέλεσμα να αντιδράσουν πολλές χώρες της Αφρικής.
Μπροστά στην απειλή μποϋκοτάζ των αφρικανικών χωρών αλλά και του Πακιστάν, της Γιουγκοσλαβίας και των Αντιλλών, η ΔΟΕ μετά από διαπραγματεύσεις 6 ημερών απέσυρε την πρόσκληση της Ροδεσίας (ψηφοφορία 36 υπέρ, 31 κατά και 3 απόντες).
Πρόγραμμα Αγώνων
Σημαντικές στιγμές
Η ελληνική συμμετοχή στους Ολυμπιακούς Αγώνες του Μονάχου
Δύο μετάλλια κατέκτησε η Ελλάδα στο Μόναχο.
Μέσα στην οκτάδα βρέθηκαν:
Πίνακας Μεταλλίων
