Εγγλεζονήσι Ευβοίας
Το Κτυπονήσι ή Εγγλεζονήσι ή Χτυπονίση ή Γάιδαρος είναι μια μεγάλη και ακατοίκητη νησίδα, απέναντι από την παραλία Παναγίτσας-Δροσιάς της Χαλκίδας.
Είναι δεντρόφυτη και το σχήμα της μοιάζει με αυτό της Ήμερης Γραμβούσας.
Στην κορυφή του ενός εκ των δύο λόφων του νησιού, υπάρχει ο ναός του Αγίου Νικολάου του Νέου.
Το νησί είναι ιδανικό για ψάρεμα, έχει τρεις αμμώδεις παραλίες (δύο στο ανατολικό μέρος και μία μεγάλη που εκτείνεται από το ανατολικό έως το δυτικό μέρος του νησιού) για μπάνιο και περιοχές για καταδύσεις.
Ιστορία
Το νησί ενοικιάστηκε το 1930 στον Εγγλέζο Φράνσις Τέρβιλ Πετρ (Francis Turville-Petre), εξού και η δεύτερη ονομασία του, ο οποίος έκτισε εκεί τη βίλα του, η οποία βομβαρδίστηκε κατά τη διάρκεια του Β' Παγκοσμίου πολέμου, καταστρέφοντας μαζί και την βλάστηση του νησιού.
Ερείπια του σπιτιού σώζονται μέχρι σήμερα.
Αρχαιολογικοί χώροι
Στη μέση του νησιού υπάρχουν λείψανα κατοίκησης του 6ου με 7ου αιώνα καθώς και δεξαμενές νερού.
Εορτασμός
Το νησί γιορτάζει στις 9 Μαΐου, ημέρα εορτασμού του Ιερού Ναού.
Φωτογραφίες
