Βρανάς Αττικής
Ο Βρανάς είναι οικισμός της Ανατολικής Αττικής, του δήμου Μαραθώνα.
Βρίσκεται μέσα στον κάμπο του Μαραθώνα σε μία περιοχή που είναι κυρίως αγροτική και κυριαρχούν οι θερμοκηπιακές καλλιέργειες.
Σήμερα η συνεχής ανοικοδόμηση έχει σχεδόν ενώσει τον οικισμό με τον γειτονικό οικισμό του Αγίου Παντελεήμονα.
Στην περιοχή του Βρανά βρίσκεται το μουσείο του Μαραθώνα και ο τύμβος των Πλαταιέων συμμάχων των Αθηναίων στην μάχη του Μαραθώνα.
Ο πληθυσμός του Βρανά σύμφωνα με την απογραφή του 2001 είναι 741 κάτοικοι.
Το όνομά του οφείλεται σε Βυζαντινό αξιωματούχο με το επώνυμο Βρανάς που είχε τιμάριο στην περιοχή.
