Άρης Αγίου Κωνσταντίνου
Ο Άρης Αγίου Κωνσταντίνου είναι αθλητικό σωματείο του νομού Φθιώτιδας.
Ιδρύθηκε το 1931 ενώ πήρε το όνομά του από τον Άρη Θεσσαλονίκης που εκείνη την χρονιά είχε κατακτήσει το πρωτάθλημα.
Καλύτερη στιγμή στην ιστορία του σωματείου θεωρείται η συμμετοχή (2 φορές) στην Β' Εθνική.
Διακρίσεις
Η ομάδα έχει 11 συμμετοχές στα Εθνικά Πρωταθλήματα ποδοσφαίρου, ενώ ακόμη επτά φορές αναδείχτηκε πρωταθλήτρια της Ε.Π.Σ.
Φθιώτιδας.
Ο Άρης Αγίου Κωνσταντίνου έχει συμμετάσχει στη Β΄Εθνική κατηγορία την περίοδο 1961-62, όταν τοποθετήθηκε στο Δ΄ όμιλο του "βόρειου τομέα" και κατετάγη 8ος με 15 βαθμούς και επίσης την περίοδο 1970-71, όταν έπαιξε στο Β΄όμιλο και κατετάγη 18ος, με 46 βαθμούς.
Ο Άρης αγωνίσθηκε για μια και μοναδική φορά στα χρονικά, στο πρωτάθλημα της Γ΄ Εθνικής, την περίοδο 1966-67, όταν έπαιξε στον 1ο Υπο-όμιλο του Α΄ομίλου της κατηγορίας και κατετάγη 7ος με 33 βαθμούς.
Όμως στη συνέχεια η κατηγορία καταργήθηκε και ο Άρης περιορίσθηκε σε συμμετοχές στο Ειδικό Πρωτάθλημα για την άνοδο στη Β΄Εθνική.
Πιο χαρακτηριστική από αυτές ήταν εκείνη της περιόδου 1968-69.
Ο Άρης κέρδισε έπειτα από αγώνα μπαράζ με τον Ταμυναϊκό το πρωτάθλημα της ΕΠΣ Φθιωτιδοφωκίδας και έλαβε μέρος στο Ειδικό Πρωτάθλημα (όμιλος Βορρά), όπου και τερμάτισε 3ος, με 32 βαθμούς.
Η ομάδα πήρε μέρος τις δυο πρώτες χρονιές της διοργάνωσης και συγκεκριμένα το 1977-78 στον 3ο όμιλο (ήρθε 6ος με 44 βαθμούς) και το 1978-79, πάλι στον τρίτο όμιλο, όταν κατετάγη 19ος, με 18 βαθμούς.
Έπαιξε 7 συνολικά περιόδους.
Ακολουθεί αναλυτικός πίνακας:
Ο Άρης αναδείχθηκε 5 φορές πρωταθλητής Φθιωτιδοφωκίδας (τα έτη 1968, 1969, 1970, 1972 και 1977) και δυο ακόμη φορές πρωταθλητής Φθιώτιδας (1989 και 2006)
Γνωστά ονόματα
Από τον Άρη Αγίου Κωνσταντίνου ξεκίνησαν ή αναδείχθηκαν γνωστοί ποδοσφαιριστές, οι οποίοι στη συνέχεια έκαναν καριέρα σε μεγάλες ομάδες.
Μερικοί από αυτούς ήσαν οι αδελφοί Μπάμπης (ΑΕΚ, Πανιώνιος και Απόλλων Σμύρνης) και Αντώνης Ψιμόγιαννος, ο Κώστας Τσίκας (Πανιώνιος, Αιγάλεω Α.Ο., Ιωνικός Νικαίας) και ο εξάδελφός του Γιάννης, ο Μάκης Ζαχαρόπουλος (Α.Σ.
Λαμία, Πανιώνιος), οι Λεωνίδας Τραχανάς και Ντίνος Μάρκου (Α.Σ.
Λαμία), ο Δημήτρης Αθανασίου (Ολυμπιακός Λιοσίων), ο Γιάννης Χρήστου (Απόλλων Σμύρνης, Α.Ο.
Σπάρτη, Λαμία, Αναγέννηση Καρδίτσας).
Ακόμη, στην ομάδα αγωνίσθηκαν οι Ηλίας Συνοδινός, Λεωνίδας Δαμουράς, Θανάσης Εμμανουήλ κ.α.
Περίοδος 2011-12
Το 2012 ο Άρης Αγίου Κωνσταντίνου, με προπονητή τον Κώστα Τσίκα, κατέκτησε το κύπελλο της Ε.Π.Σ.
Φθιώτιδας για πρώτη φορά στην ιστορία του.
Πηγές
