Μπαρχάμ Σαλίχ
Ο Μπαρχάμ Σαλίχ (Barham Ahmad Salih, κουρδικά :به‌رهه‌م ئه‌حمه‌د ساڵح, αραβικά برهم أحمد صالح) είναι πολιτικός από το Ιρακινό Κουρδιστάν.
Ήταν πρωθυπουργός στην αυτόνομη αυτή περιοχή από τις 28 Οκτωβρίου 2009 ως τις 5 Απριλίου 2012.
Πρώτα χρόνια και σπουδές
Γεννήθηκε το 1960.
Έφυγε από το Ιράκ το 1979 και απέκτησε τίτλο μπάτσελορ από το πανεπιστήμιο του Κάρντιφ και μάστερ στη στατιστική και στα μοντέλα υπολογιστών από το πανεπιστήμιο του Λίβερπουλ.
Τελικά απέκτησε διδακτορικό τίτλο στην ωκεανογραφία.
Κατά τη διάρκεια των σπουδών του διετέλεσε εκπρόσωπος του κόμματος Πατριωτική Ένωση του Κουρδιστάν στο Λονδίνο και στην Ουάσιγκτον.
Είναι παντρεμένος με μία κόρη και έναν γιο.
Πολιτική καριέρα
Εξελέγη βουλευτής στις εκλογές που διεξήχθησαν στο Ιράκ το Δεκέμβριο του 2005 με τη λίστα του Πατριωτικού Δημοκρατικού Συνασπισμού του Κουρδιστάν . Υπηρέτησε ως πρωθυπουργός της αυτόνομης επαρχίας του Ιρακινού Κουρδιστάν για λογαριασμό της Πατριωτικής Ένωσης του Κουρδιστάν (2 Ιανουαρίου 2001- 4 Ιουλίου 2004) , υπουργός σχεδιασμού και συντονισμού στην κυβέρνηση του Ιράκ και ως αντιπρόεδρος της μεταβατικής κυβέρνησης του Ιράκ από το 2006 ως το 2009.
Ήταν επίσης πρόεδρος επιτροπής για την ενέργεια και για το πετρέλαιο . Τον Αύγουστο του 2009 αποχώρησε από το αξίωμά του και έγινε μέλος της αυτόνομης κυβέρνησης του Κουρδιστάν.
Το Σεπτέμβριο του 2009 εξελέγη πρωθυπουργός του Ιρακινού Κουρδιστάν.
Τον διαδέχθηκε στο αξίωμα ο Νετσερβάν Μπαρζανί.
