Οδοντόφρακτη περικεφαλαία
Η οδοντόφρακτη περικεφαλαία είναι τύπος περικεφαλαίας που χρησιμοποιήθηκε κατά τη μυκηναϊκή εποχή, κυρίως στον ελληνικό χώρο.
Είναι κατασκευασμένη από δέρμα και χαυλιόδοντες αγριόχοιρου.
Ιστορική αναδρομή
Η χρήση του κράνους (Αρχαία ελληνικά: κορύς, Γραμμική Β': ko-ru) από χαυλιόδοντες χρονολογείται στις αρχές της εποχής του χαλκού, όταν οι άνθρωποι με την βοήθεια των μεταλλικών εργαλείων άρχισαν να επεξεργάζονται διάφορα οργανικά και φυσικά υλικά.
Από την άλλη μεριά οι κίνδυνοι του κυνηγιού και των ενόπλων μικροσυγκρούσεων ανάγκαζαν τους ανθρώπους να προστατεύσουν τα ζωτικά μέλη του σώματος, και να εφευρίσκουν τρόπους θωράκισης για το κεφάλι, το σώμα και τα άκρα ενάντια της επίδρασης των χάλκινων όπλων.
Τη ίδια εποχή υπήρχαν βέβαια και κράνη από χαλκό.
Επειδή όμως ο χαλκός ήταν ακόμα σπάνια και ακριβή πρώτη ύλη, οι άνθρωποι χρησιμοποιούσαν άλλα υλικά, και μάλιστα με πολλή δεξιοτεχνία όπως τεκμηριώνουν τα διάφορα αρχαιολογικά ευρήματα:
Περιγραφή
Έχουμε λεπτομερειακές περιγραφές κράνους από χαυλιόδοντες στην Ιλιάδα και την Οδύσσεια.
Σύμφωνα με αυτές τις περιγραφές ξέρουμε ότι το κράνος αυτό είναι μια δερμάτινη σκούφια που είναι εσωτερικά καλυμμένη με τσόχα.
Στο εξωτερικό μέρος είναι προσαρμοσμένοι οι χαυλιόδοντες.
