Έντιν Τζέκο
Ο Έντιν Τζέκο (Edin Džeko) είναι Βόσνιος διεθνής ποδοσφαιριστής γεννημένος στο Σαράγεβο στις 17 Μαρτίου 1986.
Αγωνίζεται ως επιθετικός στη Πρέμιερ Λιγκ με τα χρώματα της Μάντσεστερ Σίτι.
Συλλογική καριέρα
Ο Τζέκο ξεκίνησε την καριέρα από τη Ζελιέζνιτσαρ Σαράγεβο, όπου αγωνίστηκε από το 1996 έως το 2005.
Το καλοκαίρι του 2005 μεταγράφηκε στην τσεχική Τέπλιτσε, μετά από εισήγηση του πρώην προπονητή του, Γίρι Πλίσεκ.
Το ίδιο καλοκαίρι, δόθηκε δανεικός στην FK Ústí nad Labem, όπου αγωνίστηκε στο πρώτο μισό της σεζόν 2005-06.
Στις αρχές του 2006 επέστερψε στην Τέπλιτσε.
Την επόμενη χρονιά, ο Τζέκο ψηφίστηκε ως καλύτερος ξένος παίκτης του πρωταθλήματος.
Το 2007 αποκτήθηκε από τη γερμανική ΦφΛ Βόλφσμπουργκ έναντι 2 εκατομμυρίων ευρώ.
Την πρώτη χρονιά στην ομάδα αγωνίστηκε σε 11 παιχνίδια, πετυχαίνοντας 5 τέρματα.
Το 2008, η Βόλφσμπουργκ απέκτησε τον, επίσης Βόσνιο, Ζβέζνταν Μισίμοβιτς.
Σταδιακά μέσα στη σεζόν 2008-09, οι Τζέκο, Μισίμοβιτς και ο βραζιλιάνος Γκραφίτε αποτέλεσαν τη μαγική τριπλέτα της ομάδας, οδηγώντας την στην κατάκτηση του πρώτου της πρωταθλήματος.
Ο Τζέκο πέτυχε 26 τέρματα και, μαζί με τον Γκραφίτε, σημείωσαν συνολικά 54 τέρματα, ξεπερνώντας το ρεκόρ των Γκερντ Μίλερ και Ούλι Χένες με 53 τέρματα.
Την επόμενη σεζόν, πέτυχε 22 τέρματα και ανακυρύθχηκε πρώτος σκόρερ της Μπούντεσλιγκα.
Ο Τζέκο κατέχει το ρεκόρ του πρώτου σκόρερ όλων των εποχών της Βόλφσμπουργκ, ξεπερνώντας τον αργεντινό Ντιέγκο Κλίμοβιτς.
Στις 7 Ιανουαρίου 2011 ανακοινώθηκε η μεταγραφή του στην αγγλική Μάντσεστερ Σίτι, έναντι 32,5 εκατομμυρίων ευρώ.
Με την αγγλική ομάδα έχει κατακτήσει το Κύπελλο Αγγλίας.
Εθνική ομάδα
Ο Τζέκο έχει αγωνιστεί με την εθνική ομάδα της Βοσνίας-Ερζεγοβίνης σε διάφορα επίπεδα.
Για πρώτη φορά αγωνίστηκε με την εθνική ανδρών στις 2 Ιουνίου 2007, με αντίπαλο την Τουρκία, όπου πέτυχε και το πρώτο του γκολ.
Διακρίσεις
