Γιάννης Οικονομίδης
Ο Γιάννης Οικονομίδης είναι Έλληνας σκηνοθέτης από την Κύπρο.
Γεννήθηκε στη Λεμεσό το 1967.
Πήγε στην Αθήνα για να σπουδάσει νομικά, αλλά στο τρίτο έτος εγκατέλειψε τη Νομική και ξεκίνησε σπουδές κινηματογράφου στη σχολή Χατζίκου.
Έχει σκηνοθετήσει τις ταινίες μικρού μήκους Σταδιακή βελτίωση του καιρού (1992), Μόνο μυρίζοντας γιασεμί (1994) και Η ζωή που θά 'θελες (1995), καθώς και τις μεγάλου μήκους Σπιρτόκουτο (2002), Η ψυχή στο στόμα (2006) και Μαχαιροβγάλτης (2010) . Η ταινία Σπιρτόκουτο διακρίθηκε με το βραβείο της Πανελλήνιας Ένωσης Κριτικών Κινηματογράφου (Π.Ε.Κ.Κ.)
στο 44ο Φεστιβάλ Θεσσαλονίκης.
Η επόμενη μεγάλου μήκους ταινία του δημιουργού ήταν η Ψυχή στο στόμα (2006),επίσημη συμμετοχή στην εβδομάδα Κριτικής του Φεστιβάλ Καννών και Βραβείο Καλύτερης Ελληνικής Ταινίας Φεστιβάλ Θεσσαλονίκης από την Π.Ε.Κ.Κ.
Μετά το "Σπιρτόκουτο" που εξέθεσε έντονα μια ενδο-οικογενειακή βία λεκτικής κυρίως μορφής, η Ψυχή στο στόμα δίνει έμφαση κυρίως στην ωμή βία στη λεκτική, ψυχολογική αλλά και τη σωματική της εκδοχή, ανοίγοντας όμως την προβληματική του και σε άλλους χώρους.
Τελευταία μεγάλου μήκους ταινία του Οικονομίδη είναι ο Μαχαιροβγάλτης, όπου ενσωματώνεται οργανικά μια θεατρική εκδοχή της Γκόλφω του Σπύρου Περεσιάδη, η μοναδική έγχρωμη σκηνή στο σύνολο της κατά τα άλλα ασπρόμαυρης ταινίας, καταλήγοντας σε ένα πλάνο που κλείνει με την αιματοβαμμένη ελληνική σημαία.
Η αλλοτρίωση και τα ένστικτα δεσπόζουν στο σύνολο της ταινίας, η οποία μεταξύ άλλων συνομιλεί με ταινίες του παγκόσμιου κινηματογραφικού αλλά και λογοτεχνικού στερεώματος.
Χάρη σε αυτήν την ταινία ο πιο ώριμος πλέον Γιάννης Οικονομίδης κέρδισε το βραβείο Σκηνοθεσίας στα βραβεία της Ελληνικής Ακαδημίας Κινηματογράφου του 2011, καθώς και το βραβείο Σεναρίου.
Η ταινία απέσπασε συνολικά 7 βραβεία.
Τον Απρίλη του 2012 ξεκίνησε casting για την νέα του ταινία.
Έχει επίσης γράψει και αρκετά έργα ποίησης.
Φιλμογραφία
