Ουρανία Γκούζου
Η Ουρανία Γκούζου (γεν.
1981) είναι διεθνής αθλήτρια του βόλεϊ.
Έχει ύψος 1,85 και αγωνίζεται στον Πανιώνιο στο κέντρο της επίθεσης (καρφί).
Βιογραφικό
Η Ουρανία Γκούζου γεννήθηκε το 1981 στην Καλαμάτα, όπου έκανε τα πρώτα βήματα στον τοπικό σύλλογο "Ακρίτας".
Εκεί αναδείχθηκε και στη συνέχεια πήρε μεταγραφή στην ΑΕΚ, την οποία τη σεζόν 2001-02 βοήθησε να προαχθεί από την Α2 στην Α1 εθνική κατηγορία.
Τον Ιούνιο του 2001 κλήθηκε για πρώτη φορά στην εθνική ομάδα γυναικών, αν και παίκτρια της Α2.
Το 2002-03 αγωνίστηκε για πρώτη φορά στην Α1 με την ΑΕΚ.
Το 2007 πήρε μεταγραφή στον Πανιώνιο, με τον οποίο παίζει στην Α1 από τη σεζόν 2007-08.
Αποτελεί βασικό στέλεχος της ομάδας και βοήθησε στην συμμετοχή του συλλόγου στα πλέι-οφ από την πρώτη του σεζόν στο μεγάλο πρωτάθλημα και στην πρόκριση στα ημιτελικά των πλεϊ-οφ τη σεζόν 2008-09.
Πολυτιμότερη παίκτρια
Τη σεζόν 2008-09 η Ουρανία αναδείχθηκε πολυτιμότερη αθλήτρια (MVP) της 22ης αγωνιστικής, με 14 πόντους, 11/18 επιθέσεις, 1 άσο, 2 μπλοκ και 9 άμυνες, στο νικηφόρο αγώνα της ομάδας της επί του Ηρακλή Κηφισιάς, με τον οποίο ολοκληρώθηκε η κανονική περίοδος του πρωταθλήματος.
Επίσης, αναδείχθηκε MVP της προημιτελικής φάσης των πλεϊ-οφ σημειώνοντας σε τρία ματς: 34 πόντους, 3 άσσους, 15/36 επιθέσεις και 16 μπλοκ.
Επί πλέον έβγαλε 14 άμυνες συμβάλλοντας σημαντικά στην πρόκριση της ομάδας της στα ημιτελικά.
Σύλλογοι
Εθνική ομάδα
Η Ουρανία Γκούζου συμμετείχε με την Εθνική Ομάδα Γυναικών στο Ευρωπαϊκό Πρωτάθλημα του 2001, που κατέλαβε την 9η θέση.
Επίσης, κλήθηκε ξανά το 2009 για τις ευρωπαϊκές υποχρεώσεις της Εθνικής.
Εξωτερικές συνδέσεις
