Τέιλορ Σουίφτ
Η Τέιλορ Άλισον Σουίφτ (Taylor Alison Swift, γεν.
στις 13 Δεκεμβρίου 1989) είναι Αμερικανίδα τραγουδίστρια-τραγουδοποιός της καντρι-ποπ, κιθαρίστρια και ηθοποιός.
Μεγάλωσε στο Γουαιομίσινγκ (Πενσυλβάνια), μετακόμισε στο Νάσβιλ (Τενεσί) στην ηλικία των 14 για να κάνει καριέρα στην κάντρι μουσική.
Υπέγραψε συμβόλαιο με την Big Machine Records στα 16 της και έβγαλε το πρώτο της άλμπουμ.
Στις 24 Οκτωβρίου του 2006 η Σουίφτ κυκλοφόρησε το ντεμπούτο άλμπουμ της Taylor Swift.
Το Νοέμβριο του 2008 ακολούθησε το δεύτερό της άλμπουμ, με τίτλο Fearless.
Και τα δύο άλμπουμ ήταν στα τέλη του 2008, στην έκτη και τρίτη θέση αντίστοιχα, με πωλήσεις 2,1 και 1,5 εκατ. αντίτυπων.
Το Fearless πέρασε στην πρώτη θέση στο Billboard 200 για 11 μη συνεχόμενες εβδομάδες . Από το 2000 κανένα άλλο άλμπουμ δεν ήταν για τόσο μεγάλη διάρκεια στην κορυφή.
Το περιοδικό Forbes συμπεριέλαβε την Σουίφτ στην 69η θέση στις προσωπικότητες με την πιο μεγάλη επιρροή και με έσοδα 18 εκατ. δολάρια ΗΠΑ.
Η Σουίφτ ψηφίστηκε ως καλλιτέχνιδα της χρονιάς από το περιοδικό Billboard Magazine το 2009.
Το 2008, τα άλμπουμ της τραγουδίστριας είχαν πουλήσει τέσσερα εκατομμύρια αντίτυπα κάνοντας την μία από τις πιο επιτυχημενες τραγουδίστριες στις Ηνωμένες Πολιτείες.
Τον Ιανουάριο του 2010 η Nielsen SoundScan συμπεριέλαβε τη Σουίφτ ως την πρώτη καλλιτέχνιδα σε πωλήσεις τραγουδιών σε ψηφιακή μορφή στην ιστορία της μουσικής, έχοντας πουλήσει 24,3 εκατ. ψηφιακά κομμάτια μέχρι σήμερα.
Το τρίτο άλμπουμ της κυκλοφόρησε στις 26 Οκτωβρίου 2010 με την ονομασία "Speak Now".
Μέχρι το Δεκέμβριο του 2010 είχε πουλήσει πάνω από 16 εκατομμύρια δίσκους παγκοσμίως.
Στις 22 Οκτωβρίου 2012 κυκλοφόρησε το τέταρτο άλμπουμ της με τίτλο RED το οποίο έσπασε ρεκόρ πωλήσεων.
Δισκογραφία
Σινγκλ
Φιλμογραφία
Βραβεύσεις
Η Σουίφτ ήταν συνολικά υποψήφια για 171 βραβεία, από τα οποία έχει κερδίσει τα 151.
Ανάμεσα σ'αυτά, ήταν υποψήφια για 12 Γκράμι, ενώ έχει κερδίσει 7.
Το 2009 το Fearless κέρδισε το βραβείο για το άλμπουμ της χρονιάς και η Σουίφτ έγινε η νεότερη τραγουδίστρια στην ιστορία των βραβείων που κέρδισε ένα βραβείο της ακαδημίας μουσικής κάντρι (Academy of Country Music Award).
Στην 52η απονομή των βραβείων Γκράμι, το 2010, η τραγουδίστρια έγινε η νεότερη καλλιτέχνης που κέρδισε Γκράμι για το άλμπουμ της χρονιάς (Fearless ).
Επίσης, με το άλμπουμ White Horse κέρδισε άλλα τρία Γκράμι, για το καλύτερο άλμπουμ κάντρι μουσικής, την καλύτερη γυναικεία ερμηνεία κάντρι και για το καλύτερο τραγούδι της κάντρι.
Το 2012 το τραγούδι της "Mean" κέρδισε δύο βραβεία Γκράμι, Καλύτερο Κάντρι Τραγούδι και Καλύτερη Κάντρι Σόλο Παράσταση.
Το 2013 κέρδισε ένα Γκράμι για το τραγούδι της "Safe&Sound".
Το 2009 για το τραγούδι You Belong With Me κέρδισε το βραβείο για το καλύτερο γυναικείο βιντεοκλίπ στα MTV Video Music Awards.Στις
5 Ιανουαριου 2011 κέρδισε το βραβείο Καλύτερης Κάντρι Τραγουδίστριας στα People's Choice Awards.
Kέρδισε 3 βραβεία Billboard Music Awards το 2011 και 1 το 2012.
Το 2011 η Σουίφτ κέρδισε ένα βραβείο Taste of Country Awards για την γάτα της, Meredith, που αναδείχθηκε Καλύτερο Καινούριο Κατοικίδιο.
Το 2012 κέρδισε το βραβείο Ripple of Hope.
Στις 4 Δεκεμβρίου 2012, το άμπλουμ της RED πούλησε 1.208.000
αντίτυπα την πρώτη του εβδομάδα, κάνοντάς το το άλμπουμ που πούλησε πιο γρήγορα και το πρώτο άλμπουμ σε 12 χρόνια.
Στις 31 Μαρτίου 2012 η Σουίφτ κέρδισε το βραβείο Big Help Award στα Kids' Choice Awards 2012 για την βοήθειά της στους επιζώντες από φυσικές καταστροφές.
Σημειώσεις, παραπομπές
