Έθελγουλφ του Ουέσσεξ
Ο Έθελγουλφ του Ουέσσεξ (795 – 858) ήταν βασιλιάς του Ουέσσεξ και του Κεντ (839 – 858), μεγαλύτερος γιος και διάδοχος του βασιλιά Εγβέρτου του Ουέσσεξ.
Το Κεντ το είχε κερδίσει το 825 σε εκστρατεία στο πλευρό του πατέρα του.
Οι περισσότερες πηγές σχετικά με την εποχή της βασιλείας του προέρχονται από τα Αγγλοσαξονικά χρονικά, στα οποία αναφέρεται ότι συμμετείχε σε πληθώρα μαχών.
Η πιο σημαντική νίκη του Έθελγουλφ ήταν στο Όκλεϊ (851), όπου ο ίδιος με τον γιο του Έθελμπαλντ στο πλευρό του νίκησε τους άπιστους.
Αργότερα με τον γαμπρό του Μπούργκρεντ, βασιλιά της Μερκίας, υπέταξε την Ουαλία, ενώ τα χρονικά αναφέρουν πολλές μάχες κατά πειρατών, Δανών και μουσουλμάνων.
Γενικά είχε μικρή ενασχόληση με την πολιτική, σε αντίθεση με τους φιλόδοξους γιους του, στους οποίους μοίρασε το βασίλειό του, δίνοντας στον μεγαλύτερο, τον Έθελσταν, το Κεντ, το Έσσεξ και το Σάρεϊ.
Ταξίδι στη Ρώμη με τον μικρότερο γιο του Αλφρέδο
Βαθιά θρησκευόμενος, ήθελε από τον πρώτο χρόνο της βασιλείας του να πραγματοποιήσει ταξίδι στην Ρώμη, κάτι που δεν μπορούσε να κάνει λόγω των πολέμων.
Το 853 έστειλε τον 4χρονο μικρότερο γιο του Αλφρέδο, ενώ έναν χρόνο μετά το θάνατο της συζύγου του Οσμπούργκα (855), ακολούθησε και ο ίδιος.
Το 856 επέστρεψε και, ενώ είχε ξεπεράσει τα 60, παντρεύτηκε σε δεύτερο γάμο την μόλις 12χρονη Ιουδήθ της Φλάνδρας, κόρη του Καρόλου του Φαλακρού, βασιλιά των Φράγκων της Δύσης, τρισέγγονη του Καρλομάγνου.
Κατόπιν ξέσπασε εμφύλιος πόλεμος, αφού ο μεγαλύτερος γιος του, ο Έθελμπαλντ, επαναστάτησε εναντίον του.
Τελικά ο ίδιος κράτησε το Δυτικό Ουέσσεξ ως το θάνατό του και παραχώρησε στο γιο του το Ανατολικό.
Κληρονόμοι
Με την πρώτη σύζυγό του Οσμπούργκα παιδιά του ήταν:
