Πολιτική της Ισημερινής Γουινέας
Η Ισημερινή Γουινέα είναι Προεδρική Δημοκρατία.
Ο σημερινός Πρόεδρος της Ισημερινής Γουινέας είναι ο απόστρατος Ταξίαρχος Τεοδόρο Ομπιάνγκ Νγκέμα Μπασόνγκο.
Η εκτελεστική εξουσία ασκείται από την κυβέρνηση, ενώ η νομοθετική από την κυβέρνηση και τη Βουλή.
Το δικαστικό σύστημα βασίζεται στο ισπανικό Δίκαιο αλλά και στο εθιμικό Δίκαιο των φυλών.
Πρόσφατη πολιτική ιστορία
Με το Σύνταγμα του 1982 ο Πρόεδρος απέκτησε πολλές εξουσίες, ανάμεσα στις οποίες είναι ο διορισμός των μελών του υπουργικού συμβουλίου, η θέσπιση νόμων με διατάγματα, η διάλυση της Βουλής των Αντιπροσώπων, η διαπραγμάτευση και επικύρωση συμφωνιών, καθώς επίσης και η προκήρυξη βουλευτικών εκλογών.
Ο Ομπιάνγκ παραμένει και Αρχηγός του Στρατού, όπως επίσης και επικεφαλής του Υπουργείου Άμυνας.
Ο πρωθυπουργός διορίζεται από τον Πρόεδρο, ο οποίος ορίζει και τις εξουσίες του.
Ο ρόλος του πρωθυπουργού είναι συντονιστικός σε θέματα της κυβέρνησης, εκτός από την εξωτερική πολιτική, την εθνική άμυνα και την ασφάλεια.
Στις 17 Νοεμβρίου του 1991 εγκρίθηκε σε δημοψήφισμα ένα νέο Σύνταγμα, το οποίο κατοχύρωσε τον πολυκομματισμό, στην ουσία όμως εξακολούθησε η μονοκομματική κυριαρχία του Δημοκρατικού Κόμματος της Ισημερινής Γουινέας.
Το Σύνταγμα αναθεωρήθηκε τον Ιανουάριο του 1995.
Στις 15 Δεκεμβρίου του 2002, τα τέσσερα κυριότερα κόμματα της Αντιπολίτευσης αποσύρθηκαν από τις βουλευτικές εκλογές.
Σε αυτές νικητής αναδείχθηκε ο Ομπιάνγκ, ενώ οι Δυτικοί παρατηρητές έκαναν λόγο για νοθεία.
Ένα μεγάλο πρόβλημα της χώρας είναι η διαφθορά, που σοβεί ανάμεσα σε διπλωματικούς και πολιτικούς εκπροσώπους.
Ακόμα και υπουργοί έχουν συλληφθεί για εμπόριο ναρκωτικών, πολλές φορές χρησιμοποιώντας διπλωματικούς σάκους ακόμα και τις αποσκευές του προέδρου σε επίσημες επισκέψεις.
Ο σημερινός πρόεδρος δεν έφτασε τη φήμη του αιμοβόρου δικτάτορα, που είχε ο προκάτοχός του, Φρανσίσκο Μασίας Νγκέμα, τον οποίο ανέτρεψε.
Χαρακτηριστικό παράδειγμα της ωμότητας του Μασίας Νγκέμα ήταν η εκτέλεση 150 υπόπτων για σχεδιασμό πραξικοπήματος, ανήμερα τα Χριστούγεννα του 1975, υπό τους ήχους μπάντας, που έπαιζε το τραγούδι της Μαίρης Χόπκινς Those Were the Days σε εθνικό στάδιο.
Μεγάλο μέρος από το κρατικό εισόδημα (370 εκατομ.
δολαρίων) δημεύτηκε από τον πρόεδρο, τη στιγμή που μισό εκατομμύριο άτομα ζουν με λιγότερο από 1 δολάριο τη μέρα, υπάρχουν προβλήματα με την αποχέτευση στην πρωτεύουσα και η χώρα στερείται μέσων μαζικής μεταφοράς.
Επίσης, ελάχιστοι κάτοικοι έχουν πρόσβαση σε ηλεκτρικό και νερό.
Η πολιτική ζωή στη χώρα κυριαρχείται από τις εντάσεις ανάμεσα στο γιο του Ομπιάνγκ, Τεοδορίν, και σε άλλους στενούς συγγενείς με ισχυρά αξιώματα στις δυνάμεις ασφαλείας . Η δραματική αύξηση της παραγωγής πετρελαίου, από το 1997 και έπειτα, ευθύνεται κάπως για την ένταση αυτή.
Το Νοέμβριο του 2004 ο γιος της πρώην Πρωθυπουργού της Βρετανίας, Μάργκαρετ Θάτσερ, Μαρκ, κατηγορήθηκε ως υποστηρικτής και χρηματοδότης σχεδίου με σκοπό την ανατροπή του Ομπιάνγκ, με πραξικόπημα.
Ως οργανωτής φερόταν ο Σάιμον Μαν.
Επίσης, για το θέμα κατηγορήθηκαν και μυστικές υπηρεσίες της Βρετανίας, των ΗΠΑ και της Ισπανίας.
Ωστόσο, σε έκθεση της Διεθνούς Αμνηστίας, τον Ιούνιο του 2005 αναφέρθηκε ότι η εισαγγελική αρχή απέτυχε να αποδείξει ότι είχε σχεδιαστεί απόπειρα πραξικοπήματος
Τον Ιούνιο του 2008 μισθοφόρος κατέθεσε στη δίκη των επίδοξων πραξικοπηματιών και επιβεβαίωσε την εμπλοκή του Μαρκ Θάτσερ, της Ισπανίας και της Νότιας Αφρικής.
Νοτιαφρικανικό δικαστήριο καταδίκασε σε πρόστιμο το Θάτσερ, επειδή είχε χρηματοδοτήσει το πραξικόπημα εν αγνοία του.
Ο μισθοφόρος Σάιμον Μαν καταδικάστηκε τον Ιούλιο σε ποινή φυλάκισης 34 ετών και 4 μηνών . Έπειτα από την παραίτηση του Ρικάρδο Μάνγκε Ομπάμα Νφουμπέα, ανέλαβε νέος πρωθυπουργός ο Ιγνάσιο Μιλάμ Τανγκ, από το Δημοκρατικό Κόμμα Ισημερινής Γουινέας (PDGE), στις 8 Ιουλίου του 2008.
Ο Ομπιάνγκ επανεξελέγη με 95% των ψήφων, στις προεδρικές εκλογές του 2009.
Πρόεδρος
Ο Αρχηγός Κράτους είναι ο Πρόεδρος της Δημοκρατίας, ο οποίος διορίζει τον Πρωθυπουργό.
Η θητεία του Προέδρου είναι επταετής και απεριόριστη ως προς τις επανεκλογές.
Από το 1979 Πρόεδρος είναι ο Τεοδόρο Ομπιάνγκ Νγκέμα Μπασόνγκο.
Πρόεδροι της Ισημερινής Γουινέας
Πρωθυπουργός
Οι εξουσίες του Πρωθυπουργού είναι πολύ μικρές.
Διορίζεται και παύεται από τον Πρόεδρο.
Πρωθυπουργοί της Ισημερινής Γουινέας
Ο πρώτος Πρωθυπουργός ήταν ο Μπονιφάσιο Οντό Έδου, ο οποίος υπηρέτησε στο αξίωμα πριν την ανεξαρτησία της χώρας.
Από τις 12 Οκτωβρίου του 1968 ως τις 15 Αυγούστου του 1982 η θέση είχε καταργηθεί.
Εκλογές
Στη χώρα διεξήχθησαν προεδρικές εκλογές το 1968, 1973, 1989, 1996 , το 2002 και το 2009.
Οι τελευταίες προεδρικές εκλογές διενεργήθηκαν στις 29 Νοεμβρίου του 2009 . Ο Ομπιάνγκ επανεξελέγη με 95,3% των ψήφων έναντι μόλις 3,5% για τον Πλάθιδο Μικό Αμπόγο.
Ο ηγέτης της αντιπολίτευσης Αμπόγο, κατήγγειλε νοθεία και τόνισε ότι πολλά εκλογικά τμήματα έκλεισαν νωρίτερα.
Από την πλευρά τους, διεθνείς παρατηρητές κατήγγειλαν τη χειραγώγηση του Τύπου, καθώς πολλοί δημοσιογράφοι δεν κατάφεραν να πάρουν βίζα και ενισχύθηκε μόνο μια ιδιωτική εταιρεία που ήταν υπέρ του προέδρου Ομπιάνγκ.
Η οργάνωση Human Rights Watch επίσης κατηγόρησε το καθεστώς για την επιβολή περιορισμών στον Τύπο.
Πρόεδρος, 29 Νοεμβρίου 2009 |- !style="background-color:#E9E9E9" align=left|Υποψήφιος !style="background-color:#E9E9E9" align=left|Κόμμα !style="background-color:#E9E9E9" align=right|Ψήφοι !style="background-color:#E9E9E9" align=right|% |- |align=left valign=top|Τεοδόρο Ομπιάνγκ Νγκέμα Μπασόνγκο |align=left valign=top|Δημοκρατικό Κόμμα της Ισημερινής Γουινέας (Partido Democrático de Guinea Ecuatorial) |260.462
|95,36 |- |align=left valign=top|Πλάθιδο Μικό Αμπόγο |align=left valign=top|Συσπείρωση για την Κοινωνική Δημοκρατία (Convergencia para la Democracia Social) |9.700 |3,55 |- |align=left valign=top|Αρτσιβάλδο Μοντέρο Μπιριμπέ (Archivaldo Montero Biribé) |align=left valign=top|Λαϊκή Ένωση (Unión Popular) |931 |0,34 |- |align=left valign=top|Μπουαναβεντούρα Μόσουι Μασούμου Νσέγκε (Buenaventura Moswi M'Asumu Nsegue) |align=left valign=top|Κόμμα Σοσιαλδημοκρατικού Συνασπισμού (Coalición Socialdemócrata Baboro) |462 |0,17 |- |align=left valign=top|Καρμέλο Μπα Μπακάλε (Carmelo Mba Bacale) |align=left valign=top|Λαϊκή Δράση (Acción Popular) |437 |0,16 |- |align=left style="background-color:#E9E9E9" colspan=2|Έγκυρα ψηφοδέλτια |width="30" align="right" style="background-color:#E9E9E9"|271.992
|width="30" align="right" style="background-color:#E9E9E9"|99,58 |- |align=left style="background-color:#E9E9E9" colspan=2|Λευκά και άκυρα |width="30" align="right" style="background-color:#E9E9E9"|1.163
|width="30" align="right" style="background-color:#E9E9E9"|0,43 |- |align=left style="background-color:#E9E9E9" colspan=2|Σύνολο (συμμετοχή 93,35%) |width="30" align="right" style="background-color:#E9E9E9"|273.127
|width="30" align="right" style="background-color:#E9E9E9"|100 |- |align=left colspan=4|Πηγή: Υπουργείο Πληροφοριών, Πολιτισμού και Τουρισμού της Ισημερινής Γουινέας |}
Οι προεδρικές εκλογές που διεξήχθησαν στις 15 Δεκεμβρίου του 2002 είχαν αποτέλεσμα την θριαμβευτική επανεκλογή του Τεοδόρο Ομπιάνγκ Νγκέμα Μπασόνγκο με 97,1% των ψήφων έναντι 2,2% για τον Σελεστίνο Μπονιφάσιο Μπακαλέ .
Βουλευτικές εκλογές
Η Βουλή των Αντιπροσώπων του Λαού (Cámara de Representantes del Pueblo) έχει 100 μέλη, τα οποία εκλέγονται με καθολική ψηφοφορία σε πολυεδρικές εκλογικές περιφέρειες για πενταετή θητεία.
Ουσιαστικά μόνο το κυβερνών (απολυταρχικό) Δημοκρατικό Κόμμα της Ισημερινής Γουινέας ασκεί την εξουσία.
Τα μικρότερα σε σημασία κόμματα επιτρέπεται να λειτουργήσουν, πρέπει όμως να αποδεχτούν ντε φάκτο την κυριαρχία του κυβερνώντος κόμματος.
Στη χώρα διεξήχθησαν βουλευτικές εκλογές τα έτη 1963, 1968, 1983, 1988, 1993, 1999, 2004 , 2008 και 2013.
Το 1963, 1968, 1973 ,1982 και 1991 διεξήχθησαν και δημοψηφίσματα για Σύνταγμα.
Η Γερουσία συστάθηκε με το νέο Σύνταγμα το 2011 και αριθμεί 70 μέλη, εκ των οποίων τα 55 εκλέγονται και τα 15 διορίζονται από τον πρόεδρο Τεοδόρο Ομπιάνγκ Νγκέμα Μπασόνγκο.
Οι τελευταίες βουλευτικές εκλογές έγιναν στις 26 Μαΐου 2013 και ήταν οι πρώτες στις οποίες εξελέγη και Γερουσία.
Το κυβερνών Δημοκρατικό Κόμμα της Ισημερινής Γουινέας κέρδισε όλες τις έδρες εκτός από 1 και στα δύο σώματα του Κοινοβουλίου.
Πολιτικά κόμματα
Ενώ η χώρα είναι πολυκομματική δημοκρατία από το 1991, με βάση το Σύνταγμα αυτής της χρονιάς, μόνο ένα πραγματικό κόμμα της Αντιπολίτευσης δρα ανοικτά.
Επίσης, στις κατά καιρούς εκλογικές αναμετρήσεις έχουν καταγγελθεί πολλά περιστατικά εκτεταμένης νοθείας από πλευράς κυβερνώντος κόμματος.
Τα κόμματα αυτά ανήκουν σε τρεις κατηγορίες: εκείνα που τάσονται με την κυβέρνηση για να δίνουν μια επίφαση δημοκρατίας, το CpDS, που επιτρέπεται να λειτουργεί ανοικτά αλλά γίνεται αντικείμενο διώξεων και αυτά τα κόμματα τα οποία θεωρούνται παράνομα, καθώς δεν είναι εγγεγραμμένα με την κυβέρνηση.
Άλλα κόμματα είναι:
de la Isla de Bioko).
Ecuatorial)
Διεθνείς σχέσεις
Το 1977 επί καθεστώτος του Μασίας Νγκέμα, η χώρα διέκοψε τις διπλωματικές σχέσεις της με την Ισπανία.
Δύο χρόνια μετά, ο Μασίας ανατράπηκε με πραξικόπημα και το νέο καθεστώς του Ομπιάνγκ κινήθηκε προς την αποκατάσταση των διπλωματικών σχέσεων με την άλλοτε αποικιοκρατική δύναμη.
Έτσι, υπεγράφησαν συμφωνίες για οικονομική και τεχνολογική συνεργασία.
Το 2001 ο Πρόεδρος Ομπιάνγκ πραγματοποίησε επίσημη επίσκεψη στη Μαδρίτη.
Η Ισημερινή Γουινέα έχει δεσμούς φιλίας με το Καμερούν, παρά τις καταγγελίες των εργατών από το Καμερούν ότι δέχθηκαν κακομεταχείριση το 2000.
Διατηρεί θερμότερες σχέσεις με τη Νιγηρία της οποίας ο Πρόεδρος επισκέφθηκε επίσημα το Μαλάμπο το 2001.
Το 2003 οι ΗΠΑ επαναλειτούργησαν την πρεσβεία τους στο Μαλάμπο, η οποία είχε κλείσει για οικονομικούς λόγους το 1995.
H Ισημερινή Γουινέα έχει προξενείο στην Ελλάδα .
Γενικά η πολιτική της αφρικανικής χώρας είναι αδέσμευτη.
Έγινε το 126ο μέλος του ΟΗΕ στις 12 Νοεμβρίου του 1968.
Η χώρα είναι επίσης μέλος του Διεθνούς Οργανισμού Γαλλοφωνίας, από το 1989.
Η διαμάχη για τα θαλάσσια σύνορά της με το Καμερούν τέθηκε στο Διεθνές Δικαστήριο.
Επίσης, η Ισημερινή Γουινέα ερίζει με την Γκαμπόν για την κυριαρχία των νησιών στον Όρμο Κορίσκο.
Τέλος, διεκδικεί δικαιοδοσία από τη Νιγηρία και το Καμερούν επί των περιοχών που είναι πλούσιες σε πετρέλαιο στον Κόλπο της Γουινέας.
Αναλυτικά, η χώρα είναι μέλος των εξής διεθνών οργανισμών: ACCT, ACP, AfDB, AU, BDEAC, CEMAC, FAO, FZ, G-77, IBRD, ICAO, ICRM, IDA, IFAD, IFC, IFRCS, ILO, IMF, IMO, Interpol, IOC, ITSO, ITU, MIGA, NAM, OAS (παρατηρητής), OIF, OPCW, UN, UNCTAD, UNESCO, UNIDO, UNWTO, UPU, WHO, WIPO, WTO (παρατηρητής).
Εξωτερικές συνδέσεις
