Ρούτγκερ Γιαν Σχιμελπένινκ
Ο Ρούτγκερ Γιαν Σχιμελπένινκ (Ντέβεντερ, 31 Οκτωβρίου 1761 - Άμστερνταμ, 15 Φεβρουαρίου 1825), Λόρδος του Νίενχαους, Πέκενταμ και Γκέλικουμ, ήταν ένας Ολλανδός πολιτικός της Μπαταβικής Δημοκρατίας και επενδυτής στην Ολλανδική Κτηματική Εταιρεία.
Βιογραφία
Σπούδασε νομική στο Πανεπιστήμιο του Λέιντεν από το 1781 ως το 1784.
Έγινε δικηγόρος στο Άμστερνταμ το 1784.
Ήταν ένας από τους αρχηγούς της Μπαταβικής Επανάστασης ενάντια στον Γουλιέλμο τον Ε', πρίγκιπα της Οράγης, όταν τα Γαλλικά στρατεύματα νίκησαν τον βασιλικό Ολλανδικό στρατό τον Ιανουάριο του 1795.
Ήταν μέλος της Μπαταβικής Εθνοσυνέλευσης (1796 - 1798) και ανήκε στην παράταξη των μετριοπαθών ενωτικών, που συντονίζονταν για μια πιο σταθερή κυβέρνηση.
Διετέλεσε πρόεδρος της Εθνοσυνέλευσης και "κεφαλή" του κράτους της Μπαταβικής Δημοκρατίας δύο φορές (17 Μαΐου 1796 με 30 Μαΐου 1796 και 15 Μαΐου 1797 με 29 Μαΐου 1797.
Στάλθηκε ως πρέσβης της Ολλανδίας στην Γαλλία το διάστημα 1798-1801 και από το 1803 ως το 1805, καθώς και στην Αγγλία από το 1802 ως το 1803.
Το 1805 ο Ναπολέων τον διόρισε μοναδικό κυβερνήτη της Μπαταβικής Δημοκρατίας υπό τον τίτλο "Raadpensionaris" (Μέγας Σωματοφύλαξ του Κοινοβουλείου) και κυβέρνησε για ένα χρόνο.
Έμεινε άνεργος από το 1806 ως το 1811.
Η Ολλανδία έγινε τμήμα της Γαλλίας το 1810 και ο Σχιμελπένινκ διετέλεσε βουλευτής στην Γαλλική Σύγκλητο από το 1811 ως το 1813.
Τέλος, διετέλεσε μέλος της βουλής του βασιλείου της Ηνωμένης Ολλανδίας το διάστημα 1815-1830.
