Βόθρος
Βόθρος ή σηπτική δεξαμενή ονομάζεται συνήθως χώρος συγκέντρωσης λυμάτων και ομβρίων υδάτων ο οποίος βρίσκεται κάτω από το έδαφος.
Μόλις γεμίσει, γίνεται απομάκρυνση του περιεχομένου του με βυτιοφόρα ("βοθρατζίδικα") και απόρριψή του σε επιτρεπόμενο χώρο.
Οι βόθροι χρησιμοποιούνται σε περίπτωση μη ύπαρξης κεντρικού αποχετευτικού συστήματος .
Στο παρελθόν, οι βόθροι δεν ήταν στεγανοποιημένοι με αποτέλεσμα τη διάθεση των λυμάτων στον υδροφόρο ορίζοντα και τη μόλυνσή του.
Σήμερα, θεωρείται απαραίτητο η στεγανοποίηση των βόθρων, ώστε τα λύματα να μην διαφεύγουν στο περιβάλλον πριν από την επεξεργασία τους.
Παρόλα αυτά, σε ορισμένες περιοχές επιτρέπεται η κατασκευή απορροφητικών βόθρων.
Στην Ελλάδα για το βόθρο χρησιμοποιείται και ο όρος χαβούζα, ο οποίος προέρχεται από την τουρκική λέξη havuz, η οποία χαρακτηρίζει γενικότερα δεξαμενές υδάτων.
Χαρακτηριστικά, η λέξη havuz χρησιμοποιείται και για πισίνες.
Μεταφορική χρήση
Ο όρος βόθρος χρησιμοποιείται επίσης και μεταφορικά για να περιγράψει ηθική σήψη.
Ενδεικτικές εκφράσεις: "ο κομματικός βόθρος".
Άλλη χρήση αφορά χαρακτηρισμό ανθρώπου που μιλά με άσχημο (βρωμερό) τρόπο: "είχε ένα στόμα ....βόθρο".
Η έκφραση αυτή δε είναι παλαιότατη και αναφέρεται και στην Παλαιά Διαθήκη ("βόθρος βαθύς στόμα παρανόμου").
Επίσης βόθρο λέμε τα πολύ μπάσα φωνητικά στο υποείδος της Μέταλ μουσικής, την Death Metal.
Αναφορές
