Χρυσή Λασιθίου
Η Χρυσή είναι νησίδα του Λιβυκού πελάγους, και βρίσκεται περίπου 15 χλμ.
(9 μίλια) νότια της Ιεράπετρας ενώ 700 περίπου μέτρα ανατολικά της, βρίσκεται η νησίδα Μικρονήσι.
Είναι μία από τις πολλές νησίδες που περιτριγυρίζουν την Κρήτη.
Έχει έκταση 4,743 τ.χλμ.
και 3 κατοίκους . Η Χρυσή περιτριγυρίζεται από πολλές παραλίες με χρυσαφένια αμμουδιά, στις οποίες οφείλει άλλωστε και το σύγχρονο όνομά της.
Την καλοκαιρινή περίοδο δέχεται πολλούς επισκέπτες, οι οποίοι προσεγγίζουν το νησί με τουριστικά καραβάκια από την Ιεράπετρα.
Είναι νησί εξαιρετικής φυσικής ομορφιάς και πάνω του βρίσκεται το μεγαλύτερο φυσικά διαμορφωμένο κεδρόδασος της Ευρώπης (κέδρος του Λιβάνου) . Οι περισσότεροι κέδροι είναι ηλικίας 200 ετών και φτάνουν σε ύψος τα 7 μέτρα.
Η πυκνότητα της βλάστησης είναι περίπου 28 δέντρα το εκτάριο.
Κάτοικοι
Ο Νίκος Βασιλάκης, που ήταν φύλακας και μόνιμος κάτοικος της Χρυσής κατά τα τελευταία 30 χρόνια, γνωστότερος ως "το Πονηρό", πέθανε σε ηλικία 66 ετών τον Αύγουστο του 2014, από ηπατική ανεπάρκεια.
Η κηδεία του έγινε στον ναό του Αφέντη Χριστού, στην Ιεράπετρα, στις 24 Αυγούστου 2014.
