Σέτα Εύβοιας
Η Σέτα είναι ορεινός οικισμός της Εύβοιας, χτισμένος σε υψόμετρο 740 μέτρων στην νότια πλαγιά του Ξηροβουνιού και είναι ο υψηλότερος οικισμός της Εύβοιας.
Σύμφωνα με την απογραφή του 2011, η Σέτα έχει 60 κατοίκους.
Ανήκει στο δήμο Ερέτριας, ενώ με το πρόγραμμα Καποδίστριας ανήκε στο δήμο Αμαρυνθίων.
Στην ίδια τοπική κοινότητα ανήκει και το χωριό Κάτω Σέτα.
Απέχει 128 χιλιόμετρα από την Αθήνα και 19 χιλιόμετρα από τις ακτές του Ευβοϊκού κόλπου από την νοτιοκεντρική πλευρά της Εύβοιας.
Κοντά στο χωριό βρίσκεται το σπήλαιο Σέττας με αίθουσα περίπου 700τμ.
διακοσμημένο με σταλακτίτες και σταλαγμίτες και συνολικό βάθος 115 μέτρα.
Λίγο μακρύτερα βρίσκεται το βάραθρο "Βόλαθρος", το βαθύτερο βάραθρο στην Εύβοια με κατακόρυφο βάθος περίπου 120 μέτρα.
Το στόμιο του βαράθρου έχει σχήμα σχεδόν κυκλικό, 25x20μ.
περίπου, ο πυθμένας του είναι ελαφρά μεγαλύτερος σε διαστάσεις.
Κατεβαίνοντας το βάραθρο των 120μ.
φτάνουμε στον πυθμένα που σχηματίζει σάρα περίπου 10μ.
ύψος.
Στο τέλος της σάρας υπάρχει μικρή αίθουσα 3-4μ.
με λίγο σταλακτιτικό διάκοσμο και με απολιθωμένα κόκαλα.
Κοντινά βουνά στο χωριό είναι το όρος Σκοτεινή, Ξηροβούνι, Δίρφυς, κ.α.
Στην Σέττα υπάρχει υπαίθριο θέατρο 750 θέσεων που έκτισε στις αρχές της δεκαετίας του 1980 ο ηθοποιός Νίκος Παπακωνσταντίνου.
Το θέατρο Σέτας είναι φτιαγμένο στα πρότυπα του αρχαίου θεάτρου της Επιδαύρου, λαξευμένο σε πέτρα.
Βρίσκεται ανάμεσα σε έλατα.
Η λειτουργία του άρχισε από τις 15 Οκτωβρίου 1989, οπότε έγιναν και τα εγκαίνιά του.
Τους καλοκαιρινούς μήνες φιλοξενούνται θεατρικές παραστάσεις.
Πορεία του πληθυσμού:
