Κωνσταντίνος Μέρμηγκας
Ο Κωνσταντίνος Μέρμηγκας ήταν Έλληνας καθηγητής Πανεπιστημίου και πολιτικός του 20ού αιώνα.
Βιογραφικά στοιχεία
Γεννήθηκε στον Κάμπο της Οιτύλου το 1874.
Τελείωσε το σχολείο στην Καλαμάτα.
Σπούδασε ιατρική στο Πανεπιστήμιο της Αθήνας όπου και αναγορεύτηκε διδάκτωρ το 1895.
Μετά από υποτροφία που κέρδισε σε διαγωνισμό πήγε στη Γερμανία.
Εκεί εκπαιδεύτηκε στη χειρουργική και τη στρατιωτική υγειονομική.
Επέστρεψε στην Αθήνα το 1903 και έγινε χειρουργός στο Α΄ Στρατιωτικό Νοσοκομείο.
Διορίστηκε υφηγητής της Χειρουργικής το 1905.
Παραιτήθηκε από την ενεργό στρατιωτική υπηρεσία και διορίστηκε έκτακτος καθηγητής της Χειρουργικής Κλινικής του Εθνικού Πανεπιστημίου το 1915 και τακτικός καθηγητής της Εγχειριτικής και Τοπογραφικής Ανατομικής το 1922.
Το 1935 έγινε καθηγητής της Χειρουργικής Κλινικής.
Ασχολήθηκε με την πολιτική και έγινε βουλευτής Λακωνίας το 1911, γερουσιαστής εκ μέρους του Πανεπιστημίου, της Ακαδημίας και των ανωτάτων σχολών το 1932.
Εκλέχτηκε μέλος της Γερμανικής Ακαδημίας του Μονάχου το 1936 και πρόεδρος της Ιατρικής Εταιρείας Αθηνών (1923 - 1935).
Διετέλεσε διορισμένος από τους Γερμανούς δήμαρχος Αθηναίων από τις 11 Μαΐου έως την 1η Αυγούστου 1941.
Απεβίωσε στην Αθήνα το 1942.
Πηγές
