Μπάνε Πρέλεβιτς
{ class="infobox" style="font-size: 85%;" - colspan="3" style="text-align:center; font-size: large"|Μπάνε Πρέλεβιτς - style="background: #b0c4de; text-align: center; color:white" colspan="3" | Προσωπικά στοιχεία - colspan="3" - Ονοματ/νυμο: colspan="2" Branislav Prelević - Χώρα:  colspan="2"| Σερβία - Ημ.
γέννησης: colspan="2"| - Τόπος:     colspan="2"|Βελιγράδι - Παρατσούκλι: colspan="2" Τίγρης - Ύψος:  colspan="2"|1,94 - Θέση: colspan="2" Σούτινγκ γκαρντ - style="background: #b0c4de; text-align: center; color:white" colspan="3" Επαγγελματικοί σύλλογοι - style="line-height:9pt;" Χρονιές Σύλλογος - style="padding-right:3em;" 1986 - 1988 1988 - 1996 1996 - 1997 1997 - 1999 1999 - 2000 style="padding-right:3em;" Ερυθρός Αστέρας ΠΑΟΚ Βίρτους Μπολόνια ΑΕΚ ΠΑΟΚ - style="background: #b0c4de; text-align: center; color:white" colspan="3" | Εθνική ομάδα - style="padding-right:3em;" 1992 - 1993 Ο.Δ.
Γιουκοσλαβίας |}
Ο Μπράνισλαβ "Μπάνε" Πρέλεβιτς (σερβικά κυριλλικά Бранислав "Бане" Прелевић, λατινικά Branislav "Bane" Prelević), είναι Σέρβος πρώην καλαθοσφαιριστής, γεννημένος στο Βελιγράδι στις 19 Δεκεμβρίου 1966.
Αγωνιστική καριέρα
Ξεκίνησε την επαγγελματική του καριέρα το 1986 στον Ερυθρό Αστέρα, όπου αγωνίστηκε για δύο χρόνια.
Το 1988 αποκτήθηκε από τον ΠΑΟΚ, στον οποίο αγωνίστηκε τα επόμενα 8 χρόνια, έχοντας στο μεταξύ αποκτήσει και την ελληνική υπηκοότητα.
Εκεί έκανε εξαιρετικές εμφανίσεις και σύντομα εξελίχθηκε σε ηγετική φυσιογνωμία της ομάδας.
Με τον ΠΑΟΚ κατέκτησε το Κύπελλο Κυπελλούχων Ευρώπης το 1991, το Κύπελλο Κόρατς το 1994, το Πρωτάθλημα Ελλάδας το 1992, καθώς και το Κύπελλο Ελλάδας το 1995.
Επίσης αγωνίστηκε στους τελικούς του Κυπέλλου Κυπελλούχων το 1992 και 1996 και στο final four της Ευρωλίγκα το 1993.
Το 1996 μεταγράφηκε στην ιταλική Βίρτους Μπολόνια στην οποία αγωνίστηκε για ένα χρόνο, κατακτώντας μάλιστα το Κύπελλο Ιταλίας το 1997.
Επέστρεψε στην Ελλάδα όπου έπαιξε για δύο χρόνια στην ΑΕΚ (1997 - 1999), με την οποία αγωνίστηκε στον τελικό της Ευρωλίγκα το 1998.
Επέστρεψε στον ΠΑΟΚ την αγωνιστική περίοδο 1999-2000, με σκοπό να κλείσει την 14χρονη καριέρα του.
Ο Μπάνε Πρέλεβιτς κέρδισε 5 τίτλους.
Τους τέσσερις πρώτους με τον ΠΑΟΚ και τον τελευταίο με την Βίρτους Μπολόνια.
Επίσης αγωνίστηκε σε δύο final four της Ευρωλίγκα (ΠΑΟΚ 1993, ΑΕΚ 1998), καθώς και σε δύο ακόμη τελικούς Κυπέλλου Κυπελλούχων Ευρώπης με τον ΠΑΟΚ (1992, 1996).
Κατέχει μέχρι και σήμερα το ρεκόρ περισσότερων εύστοχων σουτ 3 πόντων στην ιστορία της Α1 με 10/14, ενώ έχει αναδειχθεί κατ' επανάληψη πρώτος στις επιμέρους στατιστικές κατηγορίες, με επαναλαμβανόμενη παρουσία στην κορυφή των σουτ τριών πόντων, ποσοστού ευστοχίας σε βολές και τρίποντα, ασίστ και κλεψίματα.
Το ατομικό ρεκόρ του σε παραγωγή πόντων (58) το πέτυχε σε ηλικία 19 ετών με τον Ερυθρό Αστέρα, ενώ με τη φανέλα του ΠΑΟΚ έχει από δύο φορές σημειώσει 41 πόντους.
Ο μέσος όρος του στο ελληνικό πρωτάθλημα είναι λίγο κάτω από 20 πόντους, ενώ στην Ιταλία κυμάνθηκε σε λίγο χαμηλότερα επίπεδα (μ.ο.
15 πόντοι).
Θεωρείται ένας από τους καλύτερους Ευρωπαίους σουτέρ στην ιστορία του αθλήματος.
Προπονητική καριέρα
Αμέσως μετά το τέλος της καριέρας του, ξεκίνησε καριέρα προπονητή.
Το 2001 ανέλαβε θέση βοηθού προπονητή στον ΠΑΟΚ, στον οποίο από το 2002 έως το 2005 υπήρξε πρώτος προπονητής.
Στη συνέχεια εργάστηκε στην Α2 κοουτσάροντας τον Ιωνικό Λαμίας, ενώ το 2008 διετέλεσε μάνατζερ στη βουλγαρική ΤΣΣΚΑ Σόφιας.
Το 2011 ανέλαβε καθήκοντα προέδρου στην ΚΑΕ ΠΑΟΚ, υπηρετώντας τον σύλλογο και από ένα τρίτο πόστο, μετά από αυτό του παίκτη και του προπονητή.
Είναι παντρεμένος με την Σερβίδα Νεβένα Πρέλεβιτς - Μαριάνοβιτς κι έχουν αποκτήσει δύο κόρες.
Η μία εξ αυτών, Άννα Πρέλεβιτς, κέρδισε τα καλλιστεία Σταρ Ελλάς 2010.
Παραπομπή
Πηγή
Superbasket.gr:
Ο "Τίγρης" του ΠΑΟΚ
