Mercedes-Benz W123
To Mercedes-Benz W123 ήταν ένα μεσαίο πολυτελές αυτοκίνητο της κατηγορίας E, που παρήχθη από τη γερμανική αυτοκινητοβιομηχανία Mercedes-Benz από τον Νοέμβριο του 1975 έως τον Ιανουάριο του 1986.
Το μοντέλο "εκθρόνισε" τον προκάτοχό του, Mercedes-Benz W114, από τη θέση του μοντέλου της Mercedes με τις περισσότερες πωλήσεις έως τότε, καθώς 2.696.915
αντίτυπα του W123 κύλησαν από τη γραμμή παραγωγής.
Αντικαταστάθηκε τον Νοέμβριο του 1984 από το Mercedes-Benz W124.
Οι πλέον δημοφιλείς εκδόσεις του W123 ήταν η 240D (455.000
αντίτυπα), η 230E (442.000
αντίτυπα) και η 200D (378.000
αντίτυπα).
Το μοντέλο έχει μείνει στην ιστορία με τη φήμη ενός εξαιρετικά αξιόπιστου αυτοκινήτου.
Αυτό επιβεβαιώνεται από τον μεγάλο αριθμό αντιτύπων που κυκλοφορούν ακόμα και σήμερα, μερικά από τα οποία έχουν διανύσει πολλές εκατοντάδες χιλιάδες χιλιόμετρα, ενώ σε πολλά κράτη παγκοσμίως χρησιμοποιείται ακόμα και τώρα ως ταξί.
Εκδοχές αμαξώματος
Κατασκευαζόταν στις εξής μορφές:
Ονοματολογία
Οι αριθμοί αντιστοιχούσαν στον κυβισμό του κάθε μοντέλου, ενώ τα γράμματα στο είδος του κινητήρα και τον τύπο του αμαξώματος:
Εξοπλισμός
Το επίπεδο εξοπλισμού του αυτοκινήτου ήταν εντυπωσιακό για την εποχή του, καθώς προσέφερε τα εξής έξτρα:
Ενεργητική και παθητική ασφάλεια
Η ενεργητική ασφάλεια του W123 ήταν αξιοσημείωτη, καθώς προσέφερε Σύστημα Αντιμπλοκαρίσματος Τροχών (ABS), προαιρετικά από τον Αύγουστο του 1980.
Επιπλέον, όλες οι εκδόσεις του W123 ήταν εξοπλισμένες με 4 δισκόφρενα, κάτι πολύ σπάνιο για την εποχή του, ενώ και η οδική του συμπεριφορά απέσπασε άκρως θετικά σχόλια από τον Τύπο αυτοκινήτου και το κοινό.
Ιδιαίτερα η παθητική ασφάλεια του W123 ήταν χωρίς αμφιβολία κορυφαία για την εποχή του.
Το μοντέλο είχε σχεδιαστεί με πρώτη προτεραιότητα την ασφάλεια των επιβατών και διέθετε μία πολύ πιο σκληρή και ανθεκτική καμπίνα από τις προηγούμενες Mercedes-Benz, σε συνδυασμό με ζώνες παραμόρφωσης στο εμπρός και πίσω μέρος του οχήματος.
Οι ζώνες παραμόρφωσης ήταν σχεδιασμένες για ελεγχόμενη παραμόρφωση σε τυχόν μετωπική ή πλαγιομετωπική σύγκρουση και ικανές να απορροφήσουν πολύ περισσότερη ενέργεια από όση μπορούσαν τα προηγούμενα μοντέλα της εταιρείας.
Η κεντρική περιοχή του αμαξώματος, γνωστή ως "κλωβός ασφαλείας" (ο θάλαμος των επιβατών, που περιβάλλεται από εμπρός και πίσω ζώνες παραμόρφωσης) είχε λάβει ακόμη περισσότερη σταθερότητα, μέσω ενισχύσεων στις κολώνες και στην οροφή.
Για προστασία σε τυχόν πλευρική πρόσκρουση, όλες οι πόρτες έφεραν εσωτερικές μεταλλικές δοκούς.
Επίσης, όπως προαναφέρθηκε, από το 1982 προσέφερε προαιρετικά αερόσακο οδηγού, ενώ στο τελευταίο έτος παραγωγής, το 1985, κατασκευάστηκαν σε περιορισμένα αντίτυπα και W123 με 2 αερόσακους, οδηγού και συνοδηγού, που διατέθηκαν σε επιλεγμένους πελάτες, κατόπιν ειδικής παραγγελίας.
Εκδόσεις (εκτός Βόρειας Αμερικής και Ιαπωνίας)
Οι χρονολογίες παραγωγής των εκδόσεων, δίνονται σε ημερολογιακά έτη και όχι σε σεζόν (model years).
Επίσης, όπου LWB = Long Wheelbase / μακρύ μεταξόνιο, οπότε πρόκειται για έκδοση με μακρύτερο μεταξόνιο.
Εκδόσεις Βόρειας Αμερικής και Ιαπωνίας
Εδώ δίνονται οι σεζόν (model years) διάθεσης στην αγορά και όχι τα ημερολογιακά έτη παραγωγής.
Στις αγορές αυτές προσφέρονταν τα εξής μοντέλα:
Αντικατάσταση του W123
Ο διάδοχος του W123 μπήκε στην παραγωγή τον Νοέμβριο του 1984 και ήταν το Mercedes-Benz W124.
Ωστόσο, η παραγωγή του W123 συνεχίστηκε για 1 έτος ακόμα και τελικώς έληξε τον Νοέμβριο του 1985, αν και η έκδοση station wagon παρέμεινε στην παραγωγή έως τον Ιανουάριο του 1986, για περιορισμένο αριθμό οχημάτων.
Αναφορές
