Εμμανουήλ Λαμπάκης
Ο Εμμανουήλ Λαμπάκης (1856 ή 1859-1909) ήταν σημαντικότατος Έλληνας ζωγράφος του 19ου αιώνα που συγκαταλέγεται στην Σχολή του Μονάχου.
Βιογραφικά στοιχεία
Γεννήθηκε στο Μουντάδο της Τήνου το 1856 ή το 1859.
Σπούδασε στο Εθνικό Μετσόβιο Πολυτεχνείο αριστεύοντας πάντοτε σε όλες τις εξετάσεις.
Πήγε στο Μόναχο με υποτροφία του Ευαγούς Ιδρύματος της Τήνου και σπούδασε εκεί στην Ακαδημία των Ωραίων Τεχνών για πέντε χρόνια.
Διακρίθηκε και εκεί για τις επιδόσεις του.
Σπούδασε έπειτα στην Ιταλία, και επέστρεψε στο Μόναχο, όπου ίδρυσε μικρό εργαστήριο.
Αργότερα μετέφερε το εργαστήριό του στην Αθήνα.
Ήταν ο πρώτος που πρότεινε και ενίσχυσε την ιδέα της ίδρυσης καλλιτεχνικής εταιρείας στην Αθήνα, ενώ σε δική του πρωτοβουλία και στις επίμονες προσπάθειές του, οφείλεται η ίδρυση της Εθνικής Πινακοθήκης.
Πήρε μέρος στην παγκόσμια έκθεση του Παρισιού το 1889 και βραβεύτηκε μαζί με τους άλλους τρεις καλλιτέχνες συμπατριώτες του, τον Γύζη, τον Λύτρα και τον Σώχο.
Πέθανε το 1909 στην Αθήνα.
Σημαντικά έργα του
Πηγές
