Φερνάντο Τόρρες
Ο Φερνάντο Τόρρες (Fernando José Torres Sanz) είναι Ισπανός ποδοσφαιριστής, που αγωνίζεται σήμερα στην Ισπανική Ατλέτικο Μαδρίτης ως επιθετικός ως δανεικός από την αγγλική Τσέλσι.
Βιογραφία
Γεννήθηκε στις 20 Μαρτίου του 1984 στη Φουενλαμπράδα της Μαδρίτης και από πολύ μικρός ασχολήθηκε με το ποδόσφαιρο.
Στην πρώτη του ομάδα, με το όνομα Parque 84, εισήλθε στην ηλικία των πέντε ετών.
Ξεκίνησε την καριέρα του στην Ατλέτικο Μαδρίτης.
Η πρώτη του εμφάνιση σε επαγγελματικό επίπεδο έγινε το 2001.
Με τον εν λόγω σύλλογο πέτυχε συνολικά 75 γκολ σε 174 συμμετοχές στο ισπανικό πρωτάθλημα (La Liga).
Επίσης, έπαιξε για δύο αγωνιστικές περιόδους στη δεύτερη κατηγορία, με 40 συμμετοχές και 7 γκολ.
Το 2007 υπέγραψε στη Λίβερπουλ και από το 2003 έγινε μέλος της Εθνικής Ισπανίας.
Έλαβε μέρος στο Euro 2004, στο Παγκόσμιο Κύπελλο Ποδοσφαίρου 2006 και στο Euro 2008.
Του δόθηκε το παρατσούκλι El Niño ("Το Παιδί").
O Τόρρες σκόραρε το μοναδικό γκολ στον τελικό του Euro 2008 με τη Γερμανία, που ήταν νικητήριο για την Ισπανία.
Οι "φούριας ρόχας" κατέκτησαν το τρόπαιο με νίκη επί των Γερμανών, με 1-0.
To 2010 κατέκτησε με την ομάδα της Ισπανίας και το Μουντιάλ, στην Νότια Αφρική.
Στις 31 Ιανουαρίου του 2011, λίγο πριν το τέλος της χειμερινής μεταγραφικής περιόδου, η ομάδα της Τσέλσι ανακοίνωσε την απόκτηση του Τόρρες από την Λίβερπουλ έναντι ποσού 58 εκατομμυρίων ευρώ και αποτελεί την πιο ακριβή μεταγραφή στην μέχρι τώρα ιστορία του αγγλικού ποδοσφαίρου.
Πραγματοποίησε αναποτελεσματικό επιθετικά ξεκίνημα στο λονδρέζικο σύλλογο, αφού συμπλήρωσε 903 λεπτά χωρίς γκολ, μέχρι που σκόραρε σε αγώνα απέναντι στη Γουέστ Χαμ.
Σημείωσε ένα ακόμη κρίσιμο τέρμα εναντίον της Μπαρτσελόνα, όταν πέρασε ως αλλαγή του Ντρογκμπά στο δεύτερο ημιτελικό του Champions League στο Νόου Καμπ και στο 90ο λεπτό ισοφάρισε σε 2-2, αφήνοντας εκτός τελικού την ομάδα του συμπατριώτη του Γκουαρδιόλα.
Μέχρι το τέλος της σεζόν 2011-12, είχε κερδίσει το πρώτο -της Τσέλσι, αλλά και της καριέρας του- Champions League, καθώς και το Κύπελλο Αγγλίας.
Η Τσέλσι στις 29 Αυγούστου 2014 ανακοίνωσε τη συμφωνία με την Μίλαν για τον διετή δανεισμό του Φερνάντο Τόρρες, παρά την επιθυμία του Ισπανού για υπογραφή τριετούς συμβολαιου.
Ο Τόρρες αποκτήθηκε για να καλύψει το κενό που άφησε στην Μίλαν η φυγή του Μάριο Μπαλοτέλλι .
Διακρίσεις
με την Ατλέτικο Μαδρίτης
με την Τσέλσι
με την εθνική Ισπανίας
Ο Τόρρες κατέχει το ασύλληπτο ως τώρα ρεκόρ της επίτευξης τέρματος σε επτά (7) διαφορετικές διοργανώσεις μέσα σε μία αγωνιστική περίοδο.
Συγκεκριμένα, με το τέρμα που πέτυχε στους 16 του Γιουρόπα Λιγκ απέναντι στη Στεάουα Βουκουρεστίου (14/03/2013), έγινε ο μοναδικός ποδοσφαιριστής που το έχει καταφέρει: μέχρι εκείνη τη στιγμή είχε σημειώσει με τη φανέλα της λονδρέζικης Τσέλσι 7 γκολ στην Premier League, 2 στο FA Cup, 2 στο League Cup, 1 στο FA Community Shield, 3 στο Champions League, 1 στο Γιουρόπα Λιγκ και 1 στο Παγκόσμιο Κύπελλο Συλλόγων.
. Επιπλέον ο Τόρρες βρίσκεται στην θέση 9 στην ψηφοφορία των οπαδών της Λίβερπουλ "100 players who shook the KOP" κάτι το οποίο αποδεικνύει την αδυναμία που είχαν σε εκείνον οι οπαδοί των "Ρέντς".
Πηγές
