Μαρία Αγγελίνα Δούκαινα Παλαιολογίνα
Η Μαρία Αγγελίνα Δούκαινα Παλαιολογίνα (1350 - 28 Δεκεμβρίου 1394), ήταν Δέσποινα της Ηπείρου από το 1385 ως το 1386.
Το μικρό διάστημα της εξουσίας της ήταν μεταβατικό για το Δεσποτάτο της Ηπείρου καθώς τη σέρβικη δυναστεία διαδέχτηκε η ιταλική Μπουντελμόντι.
Βιογραφία
Η Μαρία ήταν κόρη του Τσάρου Συμεών Ούρεση Παλαιολόγου και της Θωμαΐδας Ορσίνι.
Η γονείς της μητέρας της ήταν ο Ιωάννης Ορσίνι, Δεσπότης της Ηπείρου και η Άννα Παλαιολογίνα.
Μεταξύ 1360-1366, η Μαρία παντρεύτηκε τον Θωμά Β' Πρελούμπο, που ορίστηκε διοικητής της Ηπείρου στα Ιωάννινα, από τον πατέρα του.
Η ίδια φαίνεται ότι ήταν ιδιαίτερα δημοφιλής με τους υπηκόους της, όμως ο σύζυγός της μάλλον την κακομεταχειρίζονταν και τελικά συνωμότησε στην δολοφονία του στις 23 Δεκεμβρίου 1384.
Αμέσως μετά ο λαός των Ιωαννίνων την ανακήρυξε κυβερνήτη του.
Η ίδια χρησιμοποιούσε τον τίτλο "βασίλισσα".
Κάλεσε κοντά της τον αδελφό της Ιωάννη Ούρεση Δούκα Παλαιολόγο (πλέον καλόγερος με το όνομα Ιωάσαφ) για να την συμβουλεύει σε θέματα διακυβέρνησης.
Ο Ιωάννης Ούρεσης της πρότεινε να παντρευτεί τον Ησαύ Μπουοντελμόντι (Esau de' Buondelmonti), έναν Λατίνο ευγενή που είχε αιχμαλωτίσει ο πρώην σύζυγός της το 1379.
Υπάρχει και η υπόθεση ότι ήδη υπήρχε κρυφό ειδύλλιο το οποίο οδήγησε στην δολοφονία του πρώην συζύγου της.
Ο γάμος έγινε το 1385, η Μαρία πέθανε μετά από εννιά χρόνια το 1394.
Στο Χρονικό των Ιωαννίνων, που ήταν έργο ιδιαίτερα εχθρικό προς τον Θωμά Πρελούμπο, περιγράφεται η Μαρία με πολύ κολακευτικούς χαρακτηρισμούς.
Ο Βυζαντινός ιστορικός Λαόνικος Χαλκοκονδύλης υποστηρίζει ότι ήταν άπιστη σύζυγος, αμφισβητούμενης ηθικής στάθμης.
Η Μαρία όπως μαρτυρούν οι πηγές δεν είχε απογόνους.
Πηγές
