Στρατώνι Χαλκιδικής
Το Στρατώνι είναι παραθαλάσσιος μεγάλος οικισμός του νομού Χαλκιδικής.
Το 2001 αριθμούσε 1.174 κατοίκους, που εργάζονται στα μεταλλωρυχεία αλλά και σε αλιευτικά επαγγέλματα.
Αποτελεί επίσης ομώνυμο Δημοτικό διαμέρισμα στο Δήμο Σταγίρων-Ακάνθου.
Η απόστασή του από τη Θεσσαλονίκη είναι 98 χιλιόμετρα και από την έδρα του Δήμου 17.
Ο κεντρικός ναός είναι αφιερωμένος στην Αγία Βαρβάρα.
Υπάρχουν επίσης δύο παρεκκλήσια, του Αγίου Νικολάου και των Αγίων Θεοδώρων.
Στον οικισμό μεταξύ άλλων λειτουργούν ιατρείο, νηπιαγωγείο, Δημοτικό Σχολείο, Γυμνάσιο, ΚΑΠΗ, λιμενικός σταθμός, αστυνομικός σταθμός και ΙΚΑ, ταχυδρομείο και φαρμακείο.
Πολιτιστικά δραστηριοποιούνται ο Σύλλογος Γυναικών και ο Σύλλογος Πολιτισμού.
Στα τέλη Αυγούστου διεξάγονται κάθε χρόνο τριήμερες πολιτιστικές εκδηλώσεις και επίσης στις 4 Δεκεμβρίου κορυφώνονται οι πενθήμερες εκδηλώσεις για την πολιούχο, Αγία Βαρβάρα.
Η ομάδα καλαθοσφαίρισης (Σ.Α.
Στρατωνίου) αγωνίζεται A2 του πρωταθλήματος ανδρών.
Ιστορικά στοιχεία
Η περιοχή κατοικούνταν από τα αρχαιότατα χρόνια και η μεταλλευτική δραστηριότητα στο Στρατώνι και στα γύρω χωριά ανάγεται στο 30000 π.Χ.
. Οι ανασκαφές του 1962 έδειξαν ότι το Στρατώνι κτίστηκε στη θέση της αρχαίας πόλης Στρατονίκης.Την
πόλη αυτή την αναφέρει ο Πτολεμαίος Κλαύδιος, αλλά λανθασμένα στον Σιγγιτικό Κόλπο.
Έρευνες έγιναν τα τελευταία χρόνια σε ηρώο με δύο θαλάμους (ταφικό μνημείο) και επίσης βρέθηκαν τρία αγάλματα, μεταξύ των οποίων ένα γυναικείο, που φυλάσσεται στο Αρχαιολογικό Μουσείο Πολυγύρου.
Από τις επιγραφές κυρίως, που βρέθηκαν εκεί, το μνημείο χρονολογείται στα χρόνια του Χριστού (το ηρώο χρονολογείται περίπου στο τέλος του 1ου αιώνα π.Χ.)
.
Η ίδρυση του οικισμού και η αλματώδης αύξηση του πληθυσμού συντελέστηκε το 19ο αιώνα, καθώς συνέρρεαν πολλοί κάτοικοι από γύρω χωριά για να εργαστούν στα μεταλλεία.
Τη δεκαετία του '50 ιδρύθηκε μουσικογυμναστικός όμιλος.
