Citroën DS3
Το Citroën DS3 είναι ένα compact πολυτελές αυτοκίνητο της κατηγορίας Β, που παράγεται από τη γαλλική αυτοκινητοβιομηχανία Citroën από τις αρχές του 2010.
Βασίζεται στη δεύτερη γενιά του Citroën C3, αλλά με πληρέστερο εξοπλισμό και πιο πολυτελή και ελκυστικά σχεδιαστικά στοιχεία.
Το DS3 κέρδισε τον τίτλο του Αυτοκινήτου της Χρονιάς (Car of the Year) του βρετανικού περιοδικού Top Gear για το 2010.
Αρχική ιδέα και πραγματοποίηση
Στις αρχές του 2009, η Citroën ανακοίνωσε τη δημιουργία μιας ξεχωριστής εσωτερικής μάρκας πολυτελείας, υπό την ονομασία DS, που θα παράγεται παράλληλα με την σημερινή της σειρά αυτοκινήτων.
Αποφασίστηκε ότι η νέα αυτή υπό-εταιρεία θα χρησιμοποιεί το όνομα του θρυλικού Citroën DS του 1955 για να εκπροσωπεί τα μελλοντικά αυτοκίνητα, αν και αυτή τη φορά το ακρωνύμιο DS σημαίνει Different Spirit (Διαφορετικό Πνεύμα) και Distinctive Series (Ξεχωριστή Σειρά).
Η νέα αυτή παλέτα ξεκίνησε με το Citroën DS3, που κυκλοφόρησε στις αρχές του 2010, ένα υψηλής ποιότητας αυτοκίνητο της κατηγορίας Β, με βάση το αμάξωμα της δεύτερης γενιάς του Citroën C3.
Μέσα στο δεύτερο τρίμηνο του 2011, ακολούθησε το μεγαλύτερο Citroën DS4 και στα τέλη του έτους λανσαρίστηκε το ακόμα πιο μεγάλο Citroën DS5.
Όλα αυτά τα μοντέλα φέρουν το νέο λογότυπο DS και όχι το γνωστό double chevron (διπλό λοχιόσημο) της Citroën και όλα έχουν αισθητά διαφορετικά στυλ από τα αντίστοιχα δίδυμα μοντέλα τους.
Εμπορική τοποθέτηση
Το πρώτο μοντέλο της σειράς DS βασίστηκε στο πρωτότυπο Citroën DS Inside, που είχε παρουσιαστεί επίσημα στις 5 Φεβρουαρίου 2009.
Το DS3 παράγεται αποκλειστικά στο Poissy της Γαλλίας και ανήκει στην κατηγορία των μικρών πολυτελών αυτοκινήτων, με κυριότερους ανταγωνιστές το Mini της BMW, το Audi A1, την Alfa Romeo MiTo, το Opel Adam και σε κάποιο βαθμό και το Fiat 500 του 2007.
Παρά τις μικρές διαστάσεις του μοντέλου, ο αεροδυναμικός συντελεστής Cd είναι 0,31 - νούμερο καλό για αυτοκίνητο πόλης της κατηγορίας Β.
Εκδοχές αμαξώματος
Το στάνταρ 3-πορτο hatchback DS3 λανσαρίστηκε στις 13 Μαρτίου 2010, ενώ στις 31 Αυγούστου 2012 παρουσιάστηκε μια 2-πορτη ημι-καμπριολέ έκδοση, γνωστή ως DS3 Cabrio, και κυκλοφόρησε στις 8 Μαρτίου 2013.
Συγκεκριμένα, οι εξωτερικές διαστάσεις, οι κολώνες και τα τόξα της παραμένουν ίδια εξωτερικά, πλην όμως φέρει ηλεκτρικά ρυθμιζόμενη υφασμάτινη οροφή.
Επίσης, αν και για τον εξωτερικό παρατηρητή φαίνονται όλα αμετάβλητα, οι πλευρικές κολώνες και το πλαίσιο του μπροστινού παρμπρίζ έχουν λάβει περαιτέρω ενισχύσεις "κάτω από το δέρμα", για προστασία των επιβατών σε ενδεχόμενη ανατροπή.
Η έκδοση DS3 Cabrio δημιουργήθηκε με σκοπό να ανταγωνιστεί το παρόμοιας δομικής φιλοσοφίας Fiat 500C του 2009.
Τον Μάιο του 2014, όλες οι εκδόσεις υπέστησαν μια ελαφρά αισθητική ανανέωση.
Ενεργητική και παθητική ασφάλεια
Στα τεστ πρόσκρουσης του ανεξάρτητου οργανισμού Euro NCAP τον Δεκέμβριο του 2009, το Citroën DS3 απέσπασε την μέγιστη διάκριση των 5 αστέρων στις δοκιμές πλαγιομετωπικής και πλευρικής πρόσκρουσης, καθώς και πλευρικής πρόσκρουσης σε κολώνα, με ποσοστά:
Επίπεδα εξοπλισμού
Το Citroën DS3 διατίθεται στις εξής εκδόσεις εξοπλισμού:
Κινητήρες
Ήδη από το λανσάρισμα, όλοι οι κινητήρες του DS3 πληρούσαν τις ιδιαίτερα αυστηρές προδιαγραφές καυσαερίων Euro 5.
Σημείωση: Όπου 5ΜΤ και 6ΜΤ: 5-τάχυτη και 6-τάχυτη χειροκίνητη μετάδοση (Μanual Τransmission) και όπου 4ΑΤ και 5ΑΤ: 4-τάχυτη και 5-τάχυτη αυτόματη μετάδοση (Αutomatic Τransmission).
DS3 Racing
Στο Σαλόνι Αυτοκινήτου της Γενεύης τον Μάρτιο του 2010, εισήχθη η κορυφαία έκδοση DS3 Racing, ισχύος 207 hp (154 kW).
Πρόκειται για την πολιτική έκδοση του επίσημου αγωνιστικού Citroën DS3 R3 (Ράλλυ 3).
Η επιτάχυνση 0-100 km/h (0-62 mph) έχει μετρηθεί στα 6,5 δευτερόλεπτα και η τελική ταχύτητα στα 235 km/h (146 mph).
Τον Οκτώβριο του 2011, η Citroën ανακοίνωσε ότι η συνολική παραγωγή του DS3 Racing θα ανέλθει στα 2.400 αντίτυπα, έναντι 1.000 που σχεδίαζε αρχικά, λόγω της μεγάλης ζήτησης.
Αναφορές
